Pažljivkova pravila - Radio televizija Kuršumlija\npetak, 03 novembar 2017 00:49\nOpština Kuršumlija, Javno preduzeće za uređivanje gradskog građevinskog zemljišta i Agencija za bezbednost saobraćaja, uspešno su realizovali akciju usmerenu ka bezbednosti dece u saobraćaju i širenju saobraćajne kulture u kuršumlijskim osnovnim školama „Drinka Pavlović“ i „Miloje Zakić“.\nU okviru svoje kampanje za najmlađu kategoriju učesnika u saobraćaju, Agencija za bezbednost saobraćaja posetila je mališane u našoj opštini, gde je za 150 đaka prvaka održana predstava „Pažljivko“.\nTom prilikom, svim učenicima uručena je knjiga „Pažljivkova pravila u saobraćaju“, fluorescentni prsluci i edukativni pokloni, koji će mališanima omogućiti da budu bezbedniji u saobraćaju. Edukativnom času o bezbednosti dece prisustvovao je i zamenik predsednika opštine Kuršumlija Nebojša Jović.\nPrvaci kuršumlijskih škola imali su priliku da steknu nova znanja i usvoje pravila ponašanja u saobraćaju, a njihovu radost upotpunilo je druženje sa „Pažljivkom“.\nU okviru ove akcije u kabinetu predsednika opštine održan je i radni sastanak sa predstavnicima pomenute agencije i članovima lokalnog Saveta za bezbednost saobraćaja opštine Kuršumlija, gde je bilo reči o dosadašnjim realizovanim aktivnostima, kao i planovima za budući rad, na temu “Upotreba zaštitnih sistema u vozilima i drugim projektima”, a sve u cilju povećanja bezbednosti svih učesnika u saobraćaju na teritoriji opštine Kuršumlija.


Svaki stanovnik dužan 1.530 KM\nsrijeda, 12 septembar 2012 10:38\nU izvještaju Agencije za bankarstvo RS o stanju u bankarskom sistemu Srpske za prvih šest mjeseci ove godine navodi se da je zaduženost po glavi stanovnika na kraju prvog polugodišta povećana za 29 maraka u odnosu na kraj 2011. godine, kada je iznosila 1.501 marku, prenosi "Glas Srpske".\n- Štednja građana sastoji se od oročene štednje koja je iznosila 1,048 milijardi maraka ili 78 odsto i štednje po viđenju koja je iznosila 296,3 miliona KM ili 22 odsto od ukupne štednje - navodi se u izvještaju Agencije.\nU Agenciji ističu da je povoljnija ročna struktura štednje, odnosno veće učešće oročene štednje u ukupnoj štednji, rezultat vraćanja povjerenja u banke.\n- Tome je u značajnijoj mjeri doprinijela funkcionalna i efikasna supervizija banaka, te osiguranje depozita koji u osnovi imaju cilj stabilan bankarski sektor i zaštitu depozitara - navodi se u izvještaju.\nŠtednja građana, uključujući i tekuće račune građana na kraju prvog polugodišta iznosila je 1,710 milijardi KM i ima stopu rasta od pet odsto u odnosu na kraj 2011. godine.\nProfesor Ekonomskog fakulteta u Banjaluci Vujo Vukmirica kaže da zaduženost građana RS nije alarmantna, ali da bi se, uzimajući u obzir plate i nezaposlenost, trebalo voditi računa pri budućem zaduživanju.\n- Taj dug ima specifičnu težinu zbog toga što je velika nezaposlenost i što su plate u stagnaciji. Ipak, mislim da zaduženost nije još dramatična, a i najmanja je u odnosu na zaduženost građana zemalja u regionu - naglasio je Vukmirica.\nKada je u pitanju štednja građana, Vukmirica kaže da je povećanje štednje znak da građani zbog krize i neizvjesne budućnosti nastoje što više novca da sačuvaju, jer očekuju još teže dane.\nU izvještaju Agencije za bankarstvo navodi se da je, poslije izvjesnog zaustavljanja rasta u prethodnim godinama, zbog opreznije politike kreditiranja, kreditna aktivnost banaka u 2011. i u prvom polugodištu 2012. godine nešto intenzivnija.\n- Bruto krediti su na kraju prvog polugodišta 2012. bili veći za šest odsto u odnosu na kraj 2011. i iznosili su 4,389 milijardi KM - ističe se u izvještaju.


Tag / Vels / Vesti online\nAustralijske vlasti upozorile su građane da izbegavaju boravak na otvorenom zbog rekordnih temperatura ovih dana u nekim delovima zemlje.\nKrave napravile haos na kružnom toku, pa otišle u Mek\nStočarima u gradu Moldo u severnom Velsu slučajno se prevrnula prikolica iz koje su izašle krave koje su tu situaciju odlučile da preokrenu u svoju korist i neočekivano su se uputile pravo u...\nVelšanka zamalo platila naskuplju mostarinu u istoriji\nPutujući iz Engleske u Vels, Velšanka Filipa Kousins dala je svoju bankovnu karticu radnici na naplati mostarine, kako bi platila prelazak mosta preko reke Severn.\nBritaniju pogodio snažan zemljotres\nZemljotres magnitude 4,4 stepena po Rihteru pogodio je danas Veliku Britaniju, a potres se najviše osetio u Velsu i na jugozapadu Engleske, saopštio je Britanski institut za geološka...\nBacio disk na kojem su se nalazili Bitkoini vredni 74 miliona funti\nPožar u Velsu: Strahuje se da je stradalo petoro dece\nStrahuje se da su muškarac i petoro dece poginuli u požaru u Velsu, dok je troje dece koja su uspela da pobegnu trenutno u bolnici.\nMuhamed među najčešćim imenima u Londonu\nPrema istraživanju sprovedenom u Velikoj Britaniji, muslimansko ime Muhamed jedno je od najčešćih imena koje roditelji daju deci u glavnom gradu Londonu i regionu Midlends.\nZ. M. - D. P. 0 komentara\nKobno putovanje u otadžbinu\nDržavljanka Srbije (52) poginula je u sredu uveče u saobraćajnoj nesreći koja se dogodila na auto-putu A25 kod austrijskog mesta Puking, javili su mediji.\nTačan broj prelaza preko vode na svetu nije poznat ali se veruje da samo u Americi postoji oko 600.000 mostova. Sve ih je sagradila ljudska ruka, a neki su toliko magični da se o njihovom nastanku...


HAHN PONOVIO: 'U Evropsku uniju ne mogu se unijeti neriješena pitanja…' | Slobodna Bosna\nHAHN PONOVIO: „U Evropsku uniju ne mogu se unijeti neriješena pitanja…“\nEvropski komesar za proširenje Johannes Hahn boravi u Beogradu - a stigao je samo dan nakon što je prezentovana Strategija EU za zemlje Zapadnog Balkana, gdje su date smjernice Srbiji, Crnoj Gori i BiH, kada i pod kojim uslovima bi mogle biti primljene u članstvo EU.\n"Pridruživanje EU ne podrazumijeva besplatne ulaznice, nego zavisi od rezultata koje će svaka zemlja postići pojedinačno u ispunjavanju uslova", istakao je Hahn.\n"Vladavina prava predstavlja osnovu i temelj EU. Sve zemlje moraju da se nje drže. To važi i za buduće članice. Reforme u toj oblasti su definitivno nešto što se mora realizovati i ne može ostati na papiru", izjavio je Hahn u Beogradu.\n"Nije riječ o pukom usvajanju zakona, vladavina prava predstavlja transformativne procese, nezavisnost pravosuđa, borbu protiv organizovanog kriminala, slobodu govora... Sve to će imati utjecaja na živote građana", naveo je Hahn.\nOcijenio je da se sve reforme moraju postići: "Bavite se ključnim slabostima", dodao je.\nOn je u desetominutnom obraćanju dodao da region mora da pređe tranzicioni put do demokratije, te da moraju sve zemlje pojedinačno riješiti bilateralne sporazume.\n"To je važno za EU i zemlje koje teže ka članstvu. U EU se ne mogu unijeti neriješena pitanja", kazao je između ostalog komesar za proširenje EU - Johannes Hahn.


Sajam „Biofach 2020“ u Nirnbergu – Serbia Organica\nSajam "Biofach 2020" u Nirnbergu\nSajam „Biofach 2020“ u Nirnbergu\nPrivredna komora Srbije i Razvojna agencija Srbije, u saradnji sa Švajcarskim programom za promociju izvoza (SIPPO) i uz podršku Nacionalne asocijacije Serbia Organica, organizuju nastup jedanaest srpskih kompanija na predstojećem međunarodnom sajmu organske hrane „BIOFACH 2020“. Manifestacija će se održati u Nirnbergu, u periodu od 12. do 15. februara.Na Nacionalnom štandu Srbije, površine veće od 100 kvadratnih metara, predstavićemo se širokim asortimanom proizvoda. Biće tu sveže, sušeno, liofilizirano i zamrznuto voće, povrće, proizvodi od žitarica, džemovi od organskog voća i niskoenergetski namazi od malina. Njihovi proizvođači su „Ekoagri Srbija“, „Drenovac“, „Zadrugar“, „All natural foods“, „Meneks“, Master food, ITN grupa, „Miraks agrar“, „Bio panon“, Nisha i „Organik Jović“.\nBIOFACH predstavlja najveći svetski sajam u oblasti organske proizvodnje koji se od 1990. godine svakog februara održava u Nirnbergu. Okuplja više od 3.000 izlagača, a obiđe ga oko 50.000 posetilaca iz više od 130 zemalja.\nSajam se održava pod pokroviteljstvom Međunarodne federacije pokreta organske poljoprivrede (IFOAM), čiji je član Služba za organsku proizvodnju Privredne komore Srbije. Tradicionalno se tokom sva četiri dana trajanja sajma održavaju konferencije, seminari i radionice, koji čine jedinstvenu platformu za razmenu znanja, informacija i uspostavljanje poslovnih kontakata među proizvođačima, kupcima, dobavljačima i ostalim zainteresovanim stranama za inovativne proizvode i usluge iz organskog sektora i sektora prirodne kozmetike.\nTokom sajma oblikuju se i budući trendovi na tržištu organske proizvodnje, kao rezultat saradnje predstavnika strukovnih udruženja, nevladinih organizacija i lidera u proizvodnji organske hrane. Švajcarski program za promociju izvoza (SIPPO) obezbedio je edukaciju za sve izlagače u cilju što bolje pripreme i predstavljanja naših kompanija tokom trajanja sajma. Kroz radionicu, na temu kako izvući maksimum od sajamskog nastupa, srpske kompanije su stekle znanja i veštine koje će im omogućiti da na najbolji način iskoriste kontakte uspostavljene na sajmu i samim tim dođu u poziciju da na pravi način završe započete poslovne razgovore tokom sajamskih dana.\nUvećani podsticaji za organsku proizvodnju u 2020. godini\nPanel: Perspektive organske proizvodnje, 30.01- Agro Belgrade konferencija na beogradskom sajmu, hala 1a


Prepustite se trenucima sreće sa vašim mališanima i obavezno zabeležite sve te nezaboravne momente! Mehurići, mirišljavi mehurići su svuda oko vas, smeh i igra vas nose... a zatim sledi golicavo smejuljenje i valjanje u peškiru. Sigurni smo da uživate u vašim ritualima nege, zar ne!? Podelite te trenutke sa nama, i neka Vaše dete postane jedna u nizu zvezda koje sijaju na Ringerajinom nebu!!!\nVerujemo da ste spremni da slanjem fotografije Vašeg malog sunca učestvujete u takmičenju za „Zvezda Baby kalendara 2021“! Prošle godine smo se zaista sjajno družili tokom celog takmičenja! Komentarisali smo, navijali, glasali...\nZato, obavestite i svoje prijatelje, bake, deke, tetke, ujke i strike, jednom rečju obavestite sve o najlepšem zvezdanom nebu na Ringeraja.rs!


Na 15. sednici Skupštine grada Loznice usvojeni izveštaji o radu javnih preduzeća - RTV Podrinje\nNa 15. sednici Skupštine grada Loznice usvojeni izveštaji o radu javnih preduzeća\nčetvrtak, 28 aprila 2022, 17:33\nOdbornici lokalnog parlamenta su danas, na 15. redovnoj sednici Skupštine grada Loznice, između ostalog usvojili Odluku o donošenju Plana detaljne regulacije za izgradnju zaštitnog vodnog objekta – nasipa na desnoj obali Drine na području Lipničkog Šora i Jelava a izgradnju će finansirati JP Srbijavode .\nGradonačelnik Loznice, Vidoje Petrović, istakao je značaj tog objekta jer će na taj način pomenuto područje biti zaštićeno od poplava.\n„Imali smo izuzetno razumevanje od strane države, republičke Kancelarije za upravljanje javnim ulaganjima, Vlade Srbije i resornih ministarstava i projektanta, za sve naše primedbe da se, koliko god je to moguće, ne pričini nelagodnost ili šteta domaćinstvima duž ove trase koja u dobroj meri prolazi kroz naseljena mesta. Zbog prihvaćenih predloga u korist građana duž trase brze saobraćajnice, izmene u projektu su značajno uvećale ukupnu vrednost radova na trasi brze saobraćajnice Loznica – Šabac. I to treba da znamo svi mi ovde i naši građani. Ja hoću u svoje i u ime građana da se zahvalim državi i svim institucijama na razumevanju „ – rekao je Petrović.\n„ Očekujem da svi podrže ovaj plan jer je to interes Grada Loznice i to treba da obezbedi kontinuitet ubrzanog privrednog razvoja grada što je, složićete se, prioritet i najvažnija tema za naše građane „ – zaključio je gradonačelnik.\nNa sednici je usvojen i Izveštaj o radu gradskog štaba za vanredne situacije za prošlu godinu a zatim i set odluka o davanju saglasnosti na izveštaje o poslovanju sa finansijskim izveštajem javnih preduzeća za 2021. godinu i to KJP Naš Dom, Vodovod i kanalizacija, Toplana, Loznica razvoj i Parking servis.\nOdlukom lokalnog parlamenta, ponovo je na 4 godine, za glavnog urbanistu grada izabrana Dragana Jovanović koja je i do sada obavljala tu dužnost.\nNa sednici je potvrđen prestanak mandata dva odbornika, Gvozdenije Goce Jevtić, koja je nedavno preminula , dok je Dejan Stalović podneo ostavku na mesto odbornika.\nPrethodni tekstFestival živih statua i Sajam cveća od subote u Loznici, Banji Koviljači i Tršiću\nSledeći tekstObeležena 116. godišnjica od rođenja Momčila Gavrića


TEGELTIJA SE OBRATIO NOVINARIMA NAKON SJEDNICE: Za imenovanje direktora UIO nema saglasnosti, SNSD će podržati budžet! - GlobalCir\nLED JE PROBIJEN, OČEKUJEM DA ĆE I DRUGI SLIJEDITI UAE! Predsjednik Tramp: Izrael i Ujedinjeni Arapski Emirati postigli su historijski dogovor koji će dovesti do potpune normalizacije diplomatskih odnosa! - 23 minutos ago\nPredsjedavajući Vijeća ministara BiH Zoran Tegeltija izjavio je nakon današnje sjednice održane u Sarajevu da su završena imenovanja direktora SIPA-e, RAK-a, AEPTM-a i Službenog lista, a da će biti potrebno još vremena za imenovanje direktora UIO BiH.\n“Moja su očekivanja da će zastupnici SNSD-a uz sugestije i primjedbe prihvatiti budžet institucija BiH za 2020. godinu na predstojećoj sjednici Predstavničkog doma Parlamentarne skupštine BiH”, kazao je Tegeltija.\nKada je riječ o imenovanjima direktora Uprave za indirektno oporezivanje i Obavještajno-sigurnosne agencije, Tegeltija je kazao da će procedura potrajati.\n“Upravni odbor UIO je pokrenuo proceduru za izbor novog direktora, ali oko toga ne postoji politička saglasnosti i vjerovatno će biti potrebno još vremena da se usaglasimo”, rekao je Tegeltija.\nNaveo je da je SDA dostavila svoj prijedlog za imenovanje aktuelnog direktora OSA-e.\n“Ja ću u skladu sa procedurom pokrenuti proces imenovanja. U tome ima svoju nadležnost i Zajednička komisija Parlamentarne skupštine BiH za nadzor nad radom OSA-e”, istakao je on.\nPrema njegovim riječima, vrlo brzo će utvrditi prijedlog odluke za ministra sigurnosti.\n“Procedura predlaganja će biti završena u toku sedmice”, kazao je Tegeltija.\nNa današnjoj sjednici su, prema njegovim riječima, također razmatrane druge konkursne procedure i isticinje mandata drugim visokorangiranim službenicima da se izvrše njihova imenovanja.\n“Razmatrali smo propisivanje za ulazak stranaca u BiH. Ranije smo rekli da ne olakšavamo ulazak u BiH, danas je donesnea odluka da se omogući ulazak u BiH državljanima svih zemalja članica EU koji posjeduku test da su negativni na virus korona 48 sati prije ulaska”, rekao je on.\nPoručio je da je to nivo mjera koji u ovom trenutku mogu da definišu i da postoji saglasnost zdravstvenih radnika.\nPodsjećamo, na prvoj sjednici održanoj u 12 sati imenovan je direktor SIPA-a Darko Ćulum, direktor RAK-a Draško Milinović, direktor AEPTM-a Marko Vujović i direktor Službenog lista Dragan Prusina.\nZBOG KORONAVIRUSA: Saudijska Arabija zabranila klanjanje bajram-namaza na otvorenom


Vesti online / Srpski informativni portal / Šta su rekli Terzić i reprezentativke posle trijumfa nad Kamerunom?\nŠta su rekli Terzić i reprezentativke posle trijumfa nad Kamerunom?\nJovana Brakočević, korektor Srbije\n"Cilj je bio da odigramo najbolje moguće, bez obzira na kvalitet protivnika. U većem delu utakmice smo igrali dovoljno dobro i ne možemo da budemo nezadovoljni, osim u poslednjem setu kada je došlo do pada. Nešto je bilo uspešno, a nešto ne baš, ali najvažnije je da smo prošli utakmicu bez većih problema, povreda ili nečeg\ndrugog", rekao je Terzić.\nĆebić: Nedopustivo opuštanje u trećem setu\nLibero reprezentacije Srbije Suzana Ćebić rekla je da njena ekipa nije smela da dozvoli opuštanje u trećem setu i da to treba da joj bude opomena pred nastavak takmičenja.\n"Ovo je blago rečeno bila lagana utakmica, a te utakmice su najopasnije jer ne bi trebalo da dođe do opuštanja koje smo\ndozvolile u poslednjem setu. Ali, uspele smo da se vratimo, odigramo maksimalno ozbiljno poslednjih par poena, moglo je da bude drugačije da smo izgubile set", rekla je ona.\n"Ekipa Kanade je slabiji protivnik, a utakmica protiv Kameruna će nam služiti kao opomena da ozbiljnije uđemo u subotnji duel", dodala je\nOdbojkašice Srbije pobedile su u Trstu selekciju Kameruna sa 3:0 u setovima (25:17, 25:13, 26:24), u utakmici trećeg kola Grupe B na Svetskom prvenstvu i ostvarile treću pobedu. Utakmica je trajala 79 minuta, najefikasnija u ekipi Srbije bila je Jovana Brakočević sa 17 poena, a tri manje postigla je Stefana Veljković.\n"Uvek je problem pripremiti utakmice protiv ovakvih rivala, svi su svesni da je razlika u kvalitetu velika i to se odražava na terenu. Neki put odigramo približno našim najboljim mogućnostma, neki put ne, a igračice moraju da shvate da nije bitno samo pobediti ovakve utakmice nego i ostati u pravom ritmu za naredne, sa te strane možemo delimično da budemo zadovoljni", rekao je Terzić.\nU petak je slobodan dan na Svetskom prvenstvu u Italiji, a reprezentacija Srbije u subotu od 17 časova igra protiv Kanade. U nedelju je na programu utakmica sa Brazilom, koja će najverovatnije odlučiti o prvom mestu u Grupi B.\n"Sa Kanadom će biti drugačija utakmica, jer je to mnogo ozbiljniji protivnik. Moramo da uložimo više truda da bismo pobedili. U nedelju igramo sa Brazilom i protiv Kanade je potrebno da odigramo na višem nivou, kako bismo spremno ušli u duel sa Brazilom, koji mnogo toga odlučuje", rekao je Terzić.\nOdbojkašica Srbije Jovana Brakočević rekla je da je njenoj ekipi u pojedinim trenucima bilo teško da održi nivo koncentracije i igre.\n"Bilo je teško, jer ne žnaš šta će ovakav tip ekipe da uradi u narednom poenu. Kamerun je nepredvidiv tim, može da odigra svašta i nezgodne su jer znaju da će da izgube bez obzira kako igrale, a kako igrale protivnice, nijednog trenutka ne odustaju. Imale smo problema da održimo koncentraciju i nivo igre na zadovoljavajućem nivou za pobedu, nismo obavile baš sve kako treba, ali idemo dalje, podižemo formu", rekla je ona.\nBrakočević je dodala da joj je drago što će utakmica sa Brazilom odlučivati o prvom mestu u Grupi B. "Kanada je poslednja slabija utakmica pred Brazil i naredni krug.\nDrago mi je što će duel sa njima odlučiti, nismo očekivale da ćemo zabeležiti tri relativno ubedljive pobede na početku. Odavno nismo igrale sa Brazilom odlučujuću utakmicu, nadam se da možemo da ih iznenadimo pobedom", rekla je Brakočević.


Trebalo da raskrinka bivšeg južnoafričkog predsednika? Ko je muškarac ubijen u Beogradu - 06.05.2018, Sputnik Srbija\nTrebalo da raskrinka bivšeg južnoafričkog predsednika? Ko je muškarac ubijen u Beogradu\nJužnoafrički sajt „Njuz 24“ tvrdi da je muškarac koji je ubijen na Novom Beogradu bio izvor informacija za knjigu o poreskim aferama Džejkoba Zume. 06.05.2018, Sputnik Srbija\nJužnoafrički sajt „Njuz 24“ tvrdi da je muškarac koji je ubijen na Novom Beogradu bio izvor informacija za knjigu o poreskim aferama Džejkoba Zume.\nTakođe, kako se navodi, on je bio povezan sa Nafizom Modakom koji, tvrde, hara podzemljem u Južnoj Africi.\nOvaj sajt tvrdi da je ubijeni muškarac Gorgija Gorg Darmanović bio izvor za knjigu južnoafričkog novinara Žaka Poa „The president's keepers“, koja je razotkrila sumnjive malverzacije u koje je bivši predsednik Zuma navodno bio umešan.\n„Njuz 24“ navodi i da se ime muškarca ubijenog u Beogradu pojavilo u slučaju iznuđivanja novca, u čijem je središtu Modak.\nPucnjava na Novom Beogradu: Izrešetani muškarac podlegao povredama\n6 Maj 2018, 15:49\nU januaru je na sudu u Kejptaunu tokom razmatranja Modakovog zahteva za kauciju u slučaju iznuđivanja policijski pukovnik koji istražuje o tučama u klubovima Šarl Kinear, rekao da je osoba kojoj je Modak telefonirao u Srbiji „ista ona osoba koja je dala informacije za prvih nekoliko poglavlja knjige ’The president's keepers‘“.\nKinear je pri tom, tvrdi južnoafrički sajt, mislio na Darmanovića.\n„To pokazuje u kakvim je odnosima Modak sa ljudima u južnoafričkoj vladi“, rekao je tada Kinear.\nDeo snimljenog razgovora koji je Modak imao očigledno sa Darmanovićem, emitovan je tokom razmatranja zahteva za kauciju, koji je trajao od polovine decembra 2017. do kraja februara 2018, navodi južnoafrički sajt.\nRanije danas, beogradski mediji su preneli da je muškarac star oko 50 godina, na koga je oko podne pucano iz vatrenog oružja na Novom Beogradu, preminuo nekoliko sati kasnije u Zemunskoj bolnici.\nTanjugu je prethodno u MUP-u rečeno da se pucnjava dogodila oko 12 sati u Ulici aleksinačkih rudara 3-5, nakon čega je povređeni još uvek davao znake života.\nKako javlja B92 ubijeni je rođen u Johanezburgu i njegova likvidacija dovodi se u vezu sa organizovanim kriminalnim grupama koje se u Južnoafričkoj Republici bave švercom i prodajom narkotika.\n20:09Uživo: Zvezda u problemu – Alba održava prednost


Prof. dr Predrag Kovačević preminuo je na UKC RS u Banjaluci gdje se liječio posljednje dvije sedmice. Rođen je 18. 04. 1961. godine, u Krminama kod Banjaluke. Osnovnu i srednju školu završio je u Banjaluci.\nPedagošku akademiju završio je 1982. godine u Banjaluci a 2000. Pedagoški fakultet u Bijeljini. Na Univerzitetu u Novom Sadu magistrirao je 2002. gdje je i doktorirao 2006. godine iz oblasti metodike nastave matematike.\nBio je direktor Sportske dvorane „Borik“ Banjaluka, direktor Fonda za razvoj i unaprjeđenje sela Banjaluka i načelnik u Upravi za indirektno oporezivanje. Bio je i odbornik u Skupštini grada Banja Luke od 1998. do 2000. godine. Poslanik u Narodnoj skupštini Republike Srpske od 2002. do 2006. godine.\nOd 2007. godine angažovan je kao profesor matematike na Nezavisnom univerzitetu Banjaluka. Predavao je i na BLC-u.\nKnjiga žalosti biće otvoreno mjesec dana u prostorijama Nezavisnog univerziteta Banja Luka.


Na osnovu broja zahteva za ponovni obračun penzije nakon dodatnog osiguranja, može se zaključiti da je u svakom momentu oko dva odsto ukupnog broja penzionera ponovo uključeno u obavezno osiguranje, navode iz PIO fonda za "Blic Biznis". To praktično znači da oko 35.000 penzionera aktivno radi od oko 1,7 miliona koliko ih trenutno živi u Srbiji. Pritom, najčešće rade u obezbeđenju, građevinarstvu, na edukaciji mladih ali i spremanju i održavanju tuđih domaćinstava... Neretko postoje i oni koji pokrenu sopstveni biznis.\nRad penzionera u našoj zemlji je legitiman, ali postoje određene razlike i ograničenja kada je reč o pojedinim kategorijama. Tako, na primer, starosni penzioneri (dame koji su napunile 62 godine, odnosno muškarci sa 65 godina ili oni koji su se prevremeno penzionisali) mogu bez ograničenja ponovo da se zaposle, da obavljaju samostalnu delatnost ili da se radno angažuju po ugovoru o delu i autorskom ugovoru. Mogu da obavljaju i privremeno-povremene poslove i da istovremeno primaju penziju, ali ni u jednoj od svih situacija ne mogu da ostvaruju dodatni radni staž.\nKorisnici invalidske penzije mogu da obavljaju povremene poslove ili da budu angažovani po ugovoru o delu, dok porodični penzioneri mogu da budu radno angažovani po ugovoru o delu i po autorskom ugovoru, ali samo ukoliko mesečna zarada ne prelazi iznos najniže osnovice u osiguranju zaposlenih.\nKako je "Blic" već pisao, propisima je predviđeno da penzioneri nisu dužni da nakon ponovnog zapošljavanja obaveste PIO o svom radu i sticanju svojstva osiguranika, jer poslodavac koji ih radno angažuje po bilo kom osnovu već ima obavezu da podnese prijavu na osiguranje i da im uplaćuje doprinose, kao što to čini i za ostale zaposlene.\nI u komšijskoj Hrvatskoj prisutan je trend zapošljavanja najstarijih, pa se tako od kraja 2018. do sredine marta ove godine gotovo udvostručio broj penzionera zaposlenih na četiri sata dnevno. Krajem decembra prošle godine bilo ih je 5.138, dok je 17. marta evidentirano njih 8.964, preneo je nedavno Poslovni dnevnik.\nHrvatska je prvi put legalizovala rad penzionera 1. januara 2014, ali samo za osobe koje su otišle u starosnu penziju, a u početku je rad nakon 65. godine bio zanimljiv tek retkim profesijama, poput lekara, advokata, profesora i menadžera.\nIpak, od januara ove godine broj zaposlenih penzionera se naglo povećao, a zanimljivo je da su penzioneri-radnici postali traženi u gotovo svim delatnostima i na skoro svim pozicijama - od lekara, farmaceuta, kuvara, menadžera, građevinara, profesora, vozača, inženjera...


Kolumne: Najveći broj napada na novinare u jednom danu\nNajveći broj napada na novinare u jednom danu\nSlavko Ćuruvija fondacija najoštrije osuđuje verbalne i fizičke napade kojima su u Beogradu bili izloženi novinari i novinarke Danasa, Insajdera, Radio Beograda i portala Vajs.\nFondacija je navela da je zastrašujuća poruka koju su institucije "svojim (ne)delovanjem" poslale novinarima, ali i svim građanima Srbije.\nFondacija napominje da je u pitanju najveći broj napada na novinare zabeležen u jednom danu u Srbiji poslednjih godina.\nDuboko je uznemiravajuća činjenica da su novinari napadnuti prilikom izveštavanja u vezi sa događajem od najvišeg formalnog značaja za očuvanje demokratskog poretka u Srbiji, a to je inauguracija predsednika Republike, konstatuje se u saopštenju.\nAli, to nije sve, navodi Fondacija, koja se poziva na svedočenje novinara Insajdera i Vajsa i ukazuje da su napadači, na upozorenje novinara da će zvati policiju, odgovorili: "Policija vam ne može pomoći".\nPolicija ne samo da nije reagovala, nego je, posle incidenta, legitimisala novinare, a ne napadače. Prema tvrdnjama novinara, policija je ostala po strani i prilikom drugih napada, objašnjava se u saopštenju.\nImajući to na umu, poruka koju su institucije danas svojim (ne)delovanjem poslale novinarima, ali i svim građanima Srbije, jeste zastrašujuća, upozorava Fondacija.\nZato je, prema stavu Fondacije, brza i efikasna reakcija policije i tužilaštva jedini odgovarajući način da se država izjasni o ovim događajima i javnosti Srbije odgovori na pitanje "da li bi sutra trebalo da se plašimo više nego danas?"


Beta 16. maja 2017. 18:25\nPredsednik Socijaldemokratske stranke (SDS) Boris Tadić ocenio je danas da Srbija treba da traži reviziju Briselskog sporazuma kako bi u dijalog sa Prištinom uključila i pitanje zaštite srpskog kulturnog nasledja na Kosovu i Metohiji.\n„Moj plan je podrazumevao potpunu autonomiju za sever Kosova a sadašnja Vlada Srbije je prihvatila da pravni poredak Prištine važi i na tom prostoru. Moramo napraviti reviziju Briselskog sporazuma i postaviti u dijalogu pitanje zaštite našeg kulturnog nasledja na Kosovu i Metohiji jer kako godine prolaze, mi ćemo gubiti većinu u Unesko“, kazao je Tadić.\nKomentarišući izjavu Ramuša Haradinaja o pripajanju trećine teritorije Srbije Kosovu, Tadić je kazao da je reč o „ratnoj izjavi“ zbog koje moramo biti „duboko zabrinuti“ ako je sagledamo u kontekstu najavljenog dolaska 130 američkih specijalaca na Kosovo i izjava drugih albanskih političara o stvaranju velike Albanije.\nGovoreći o Zajednici srpskih opština (ZSO), bivši predsednik Srbije je kazao da „niko ne zna“ da li će to biti institucija ili nevladina organizacija.\n„Velika je verovatnoća da će ZSO biti formiran u skladu sa Ustavom Kosova, čije je važenje prihvatila ova Vlada Srbije. Mi nemamo previše aktivnih mera u vezi sa Zajednicom srpskih opština. Može se desiti da imamo seriju padova vlada u Prištini a da ne znamo kakav je format ZSO“, rekao je Tadić.\n„To je tek montiran proces. Nijedna proceduralna greška nije napravljena u vezi sa izručenjem Ganića ali on nije izručen zbog predvidjanja da bi sudjenje u Srbiji moglo imati političku dimenziju. Teško da će neko ko je optužen za zločine nad Srbima biti izručen Srbiji ali moramo uraditi sve što je do nas da dodje do izručenja“, dodao je Tadić.


Kako obezbediti izvore finansiranja za sopstveni biznis?\nDa bi uspeo tvoja želja za uspehom mora biti veća od tvog straha od neuspeha.\nNezvanična statistika pokazuje da oko 75 odsto biznis ideja nikada nisu ugledale svetlost dana, a glavni razlog je nedostatak sredstava za pokretanje i finansiranje. Međutim, to nikako ne bi smelo da bude prepreka i razlog da vaši biznis planovi ostanu samo neostvarena želja. Ako ste iole sigurni da vaš biznis može da obezbedi vama i porodici svetliju i sigurniju budućnost, novac ne sme tome da stane na put. Uostalom, ako ne probate, nikada nećete saznati... Da li zaista mislite da su uspešni ljudi oko vas imali u slamarici dovoljno novca koji je potreban za početak poslovanja? Malo je takvih srećnika, verujte...\n“ Živite zajedno kao braća, a posao vodite kao stranci.”\nJedna od opcija su porodica i prijatelji. Ovo je pravi izbor, ali samo ukoliko ste spremni da sa bliskim ljudima delite svoj biznis, sve uspehe i neuspehe, dobit, ali gubitke. Pozitivna stvar ovog izbora je izostanak kamata, izbegavanje kredita, ali može se pretvoriti u noćnu moru ukoliko niste spremni da povučete jasnu granicu između privatnog i poslovnog. U ljudskoj prirodi je da jedno povlači drugo.\nBanke nude široku paletu proizvoda koji vam mogu pomoći kako u pokretanju, tako i u razvoju biznisa koji imate. Ukoliko ulaganja ne zahtevaju ozbiljniju svotu novca, onda vam možda može biti dovoljan neki od kredita iz palete gotovinskih pozajmica (govorimo o početnom kapitalu od nekoliko hiljada evra). Međutim, ako su vam potrebna ozbiljnija ulaganja i obrtna sredstva, u ponudi banke postoji niz kreditnih proizvoda upravo namenjenih poslovanju.\nKapital je suviše skup da bi se poverio neznalicama\nUkoliko je AIK Banka vaš izbor, na raspolaganju vam je široka paleta kreditnih proizvoda namenjenih privrednim subjektima - kratkoročni krediti, dozvoljeno prekoračenje po tekućem računu, krediti za obrtna sredstva, dugoročni krediti, krediti za trajna obrtna sredstva, investicioni krediti... (link ka biznis kreditima) Koji od ovih proizvoda ćete izabrati, zavisi od vaših potreba. Ukoliko niste sigurni da možete sami da odaberete šta je pravo rešenje za vaše poslovne potrebe, obratite se savetniku u banci. Iznesite mu svoje ideje, dileme, potrebe, a on će svakako naći šta je to najbolje za vas u tom trenutku.\nRazvojni fondovi i grantovi\nDržavne institucije nikako ne treba zanemariti, naročito ako ste početnici u biznisu. Fond za razvoj Republike Srbije raspolaže budžetom koji je namenjen pre svega za Start up projekte. Na ovaj način doćićete do bespovratnih sredstava i kredita sa niskim kamatama, a na raspolaganju su i grantovi koji podrazumevaju manje sume. Istina, ova vrsta podrške privredi zahteva ispunjavanje niza uslova i obimnu dokumentaciju, ali ako ste na to spremni, dobićete povoljnu finansijsku podršku za vaš poslovni projekat. Ova sredstva će biti sigurna ako sa njima raspolažete preko jednog od biznis paket računa AIK banke koja će vam pružiti značajnu podršku i pomoć, ali i olakšice u vašem daljem poslovanju.\nProjektno finansiranje - prednosti i izazovi\nGradnja stambenih i poslovnih objekata je veoma unosan posao, a velika potražnja za kvadratima navela je mnoge da se bave investitorskim poslom. Ipak, obezbediti sredstva za tako velike projekte,\nNezvanična statistika pokazuje da oko 75 odsto biznis ideja nikada nisu ugledale svetlost dana, a glavni razlog je nedostatak sredstava za pokretanje i finansiranje


Još sigurniji: Huawei Mate 40 Pro donosi velike promjene - BIGportal.ba\nJoš sigurniji: Huawei Mate 40 Pro donosi velike promjene\n13 Februara, 2021 13 Februara, 2021 0469\nKompanija Huawei je nedavno predstavila svoj najnoviji flegšip, Huawei Mate 40 Pro. Pored fantastičnih kamera, sjajnog dizajna i moćnog procesora, unapredili su još jedan deo koji je veoma važan u današnje vreme – privatnost i sigurnost korisnika.\nHuawei Mate 40 Pro dolazi sa Android 10 operativnim sistemom, naravno, u EMUI 11 varijanti. Ovo je nova EMUI verzija, koja u nekoliko segmenata donosi poboljšanje kada je u pitanju bezbednost podataka.\nPre svega, tu je dvostruka mogućnost otključavanja telefona – možete da mu pristupite 3D analizom lica koja radi “na brzi pogled” što vas spasava podizanja telefona i razmišljanja kako ćete da ga okrenete, ali i klasičnim prepoznavanjem otiska prsta.\nZatim, tu je i nekoliko novih funkcija – Safe sharing, Note Lock i Access Controls.\nMožda bi ovde mogla da nam bude najzanimljiva upravo prva opcija. Slanje fotografija postalo je kao “dobar dan”, i svako od nas bar jednom dnevno pošalje nešto putem društvenih mreža, bilo kolegama, bilo prijateljima.\nUz Safe Sharing opciju, uvedena je mogućnost da se osetljive informacije obrišu sa fotografije pre slanja – na primer, vaša lokacija ili specifikacije kamere.\nOvo može da bude korisno naročito kada šaljete neke fotografije ljudima sa kojima niste toliko bliski, i čuva vašu privatnost.\nSledeća funkcija koju donosi EMUI 11 jeste Note Lock, i koristiće pre svega svima onima koji se ne odvajaju od telefona i koriste ga za beleženje ideja ili nekih drugih važnih informacija.\nDo podataka koje zaključate koristeći Note Lock, neće moći da se dođe osim ako se ne otključaju otiskom prsta, lozinkom, identifikacijom lica i PIN brojem.\nAccess Controls vam, u suštini, daje vam bolju kontrolu nad time koje sve aplikacije mogu da pristupe važnim podacima ili funkcijama telefona (npr. kameri, mikrofonu, lokaciji i slično).\nTo znači da, u svakom trenutku, nekoj društvenoj mreži možete da uskratite pristup informacijama o tome gde se nalazite. Takođe, možete da birate da li ćete aplikacijama davati određene dozvole samo jednom, ili uvek.\nPored ove tri funkcije koje su fokusirane na veću bezbednost i očuvanje privatnosti, Huawei je otišao i korak dalje kada je u pitanju Multi-Screen Collaboration, i funkcionisanje njihovog ekosistema generalno.\nUkoliko niste baš upućeni, u pitanju je funkcija koja vam omogućava da sve Huawei uređaje povežete međusobno, pa tako laptop, tablet i telefon mogu da rade kao jedno. Na primer, kad vam je telefon na punjaču, sa laptopa možete da odgovarate na poruke koje vam stižu.\nMulti-Screen Collaboration nije nova funkcija, ali je, kao i ostale, unapređena u Emui 11 verziji.\nNaime, do sada je samo jedna aplikacija mogla da bude otvorena na više uređaja, ali kada Huawei Mate 40 Pro povežete sa Huawei Matebook X računarom, možete da otvarate do tri prozora, odnosno tri različite aplikacije.\nU vremenu kada smo se svi podsetili da je zdravlje uvek na prvom mestu, tehnologija koja nam omogućava praćenje parametara poput pulsa ili nivoa stresa je itekako značajna.\nTu na scenu stupa još jedna snaga Huawei ekosistema – putem Huawei Health aplikacije možete da povežete svoj uređaj sa Huawei Watch GT2 Pro, ili nekim drugim Huawei pametnim satom, i tako uvek imate kontrolu nad zdravstvenim stanjem.\nVeć znamo da Huawei radi odličan posao kada su dizajn, kamere i performanse u pitanju, pa nije čudo da njihova nova perjanica, Mate 40 Pro, opravdava očekivanja u tom segmentu.\nIpak, kineski gigant nije zaboravio i na onu drugu stranu – pojačavanjem privatnosti i bezbednosti korisnika, kao i uvođenjem novih funkcija za lakše korišćenje, Huawei ne odustaje ni od jedne ciljne grupe – jednako je privlačan i za poslovne ljude i za one koji koriste telefon prevashodno za zabavu.\nQualcomm navodno blokira Nvidiju da kupi ARM za 40 milijardi dolara\nSredstvo kontrole: Gdje su sve vlasti na svijetu blokirale društvene mreže?\nKrvna grupa kod žena otkriva koje su smirenije ili ljubomornije\nCrni vikend u Sloveniji: Četiri planinara stradala\nU eksploziji stradao pripadnik škaljaraca\nIzvršni direktor tvrdi: “Đoković je sjajan momak i nije antivakser”


Blumberg namerava da postane kandidat demokrata za predsednika SAD\nNovembar 09, 2019 11:19\nAmerički milijarder i nekadašnji gradonačelnik Njujorka Majkl Blumberg poslao je snažan signal da će se kandidovati na predsedničkim izborima, pošto je podneo dokumenta u svojoj izbornoj jedinici u Alabami.\nBlumberg je svojom namerom da se kanididuje za nominaciju uzburkao redove Demokratske stranke, iritirajući pristalice nekadašnjeg potpredsednika SAD Džozefa Bajdena. Senatori Elizabet Voren i Berni Sanders optužili su ga da "namerava da kupi najvišu funkciju u zemlji", piše Njujork tajms.\nKako navodi njujorški list, Bulmergov potez ukazuje da je opredelio za neuobičajenu strategiju – preskočiće izborne krugove u Ajovi, Nju Hempširu, Nevadi i Južnoj Karolini i fokusiraće se na veće savezne države.\nKako prenosi Bi-Bi-Si, Blumbergov portparol Džejson Šehter rekao je da će zvanično objaviti svoju kanididaturu sledeće nedelje.\nUvreženo je mišljenje da je Blumberg zabrinut da trenutni pretendenti za predsedničkog kandadata iz redova Demokratske stranke ne predstavljaju dovoljan izazov aktuelnom predsedniku Donaldu Trampu.\nBlumberg ulazi u priličnu gužvu kao jedan od 17 pretendenata koji se nadaju da će biti kandidati demokrata za predsednika SAD.\nIzvor: RTS, Njujork tajms, BBC\nSijetl: Automobilom uleteo u demonstrante, dve žene teško povređene 9\nTramp veruje da će SAD uskoro imati vakcinu za koronu 20\nNjujork: Karantin za 16 država SAD 17\nSAD: Pogoršanje u 36 država, Florida novo moguće žarište 25\nPucnjava ispred Volmartovog distributivnog centra, dvoje mrtvih 25


U 2020. nova akcija SSS – SPORTSKI SAVEZ SRBIJE\nU 2020. nova akcija SSS\nPored manifestacija koje su postale tradicija, Sportski savez Srbije u 2019. godini pokrenuo je pilot projekat Seoskih igara, a u 2020. godini biće pokrenuta još jedna akcija sa ciljem da se više žena fizički aktivira. Zamisao je da se za početak u 14 opština organizuju rekreativne aktivnosti za žene.\nGeneralni sekretar Sportskog saveza Srbije Goran Marinković pozvao je na sastanak predstavnike sportskih saveza opština u kojima će se ovii treninzi organizovati:\n– U dogovoru sa predsednikom Davorom Štefanekom želimo da od marta 2020. godine organizujemo aktivnosti koje bi u sport i zdraviji način života uključile što više žena. Kako bi ovaj projekat bio što bolje organizovan pozvali smo naše kolege iz teritorijalnih saveza. Žao mi je što neki nisu mogli da prisustvuju ovom konstruktivnom sastanku zbog vremenskih nepogoda, ali zahvaljujući dobroj komunikaciji koju imamo neće biti problem da se na vrhunskom nivou ispuni zamisao u svim dogovorenim mestima. Treninzi namenjeni pre svega ženama biće potpuno besplatni, a već su se javile i ideje kako nadograditi projekat i obezbediti našim sugrađankama niz aktivnosti koje će ih pre svega fizički aktivirati i nadamo se poboljšati kvalitet života. Treninzi će krenuti od marta meseca, a vodiće ih fitnes treneri koji su u 2019. godini edukovani od strane Sportskog saveza Srbije – rekao je Marinković.


Inzko se sastao sa Gordonom: Odlaganje formiranja vlasti sprečava napredak zemlje\nNa današnjem sastanku sa pomoćnikom državnog sekretara SAD-a za evropska i evroazijska pitanja Philipom Gordonom u Sarajevu, visoki predstavnik i specijalni predstavnik EU Valentin Inzko pozdravio je nedavni napredak u formiranju državnog parlamenta, istovremeno izražavajući ozbiljnu zabrinutost zbog činjenice da još uvijek ne postoji dogovor oko novog Vijeća ministara. “BiH je već izgubila previše vremena, a ipak se odlaganja nastavljaju,” rekao je Inzko. “Politički lideri se slažu oko toga šta treba učiniti da zemlja krene naprijed, ali se prepiru oko ministarskih mjesta, dok se obični ljudi bore da prežive, a Bosna i Hercegovina sve više i više zaostaje za drugim zemljama regiona”.\nPrezentirajući pomoćniku sekretara SAD-a podatke o najnovijim političkim događajima, visoki predstavnik i specijalni predstavnik EU je konstatirao da prebacivanje Ratka Mladića u Međunarodni tribunal za zločine počinjene u bivšoj Jugoslaviji u Hagu predstavlja veliko olakšanje za sve one koji žele da pravda pobijedi, uključujući žrtve ratnih zločina i njihove porodice. Konstatirajući činjenicu da su Sjedinjene Države imale ključnu ulogu u potkopavanju mreže koja je Mladiću omogućavala da izbjegava pravdu šesnaest godina, visoki predstavnik i specijalni predstavnik EU Inzko je rekao: “Ponosan sam na činjenicu da smo imali ulogu u opsežnim i trajnim aktivnostima kako bi se osiguralo da pravda bude provedena i da svim osobama koje je Haški tribunal optužio za zločine u BiH sada bude suđeno u Hagu.”\nKonstatirajući da je odlukom Narodne skupštine Republike Srpske da se odustane od referenduma sada uklonjena neposredna prijetnja Daytonskom sporazumu, visoki predstavnik i specijalni predstavnik EU Inzko informirao je pomoćnika sekretara Gordona da se Narodna skupština RS samo djelomično pozabavila Zaključcima, koje je usvojila 13. aprila, i da oni i dalje predstavljaju prijetnju Daytonskom sporazumu. “Sada pomno pratim razvoj situacije,” rekao je visoki predstavnik i specijalni predstavnik EU Inzko.\nVisoki predstavnik i specijalni predstavnik EU je pohvalio sadašnje jako prisustvo SAD-a u BiH i aktivnu i pozitivnu ulogu koju Sjedinjene Američke Države i dalje imaju kao ključni član Upravnog odbora Vijeća za provedbu mira. “Kada se ojača prisustvo EU u zemlji, OHR i EU će uporedo raditi u okviru svojih odgovarajućih mandata. EU će pratiti BiH na njenom putu ka evropskoj integraciji, a ja ću ostati usredsređen na provedbu Daytona i programa 5+2 za zatvaranje OHR-a. Tokom obavljanja svog mandata na osiguranju poštivanja Daytona, očekujem da ću i dalje imati odličnu saradnju sa Sjedinjenim Američkim Državama.”


Fefer: Obama ne želi još jedan konflikt\nDžon Fefer: "Predsednik vodi delikatnu politiku ali nastoji da pruži podršku sirijskoj opoziciji".\nAnalitičar Džon Fefer ne očekuje da će poseta predsednika SAD Bliskom istoku doneti napredak u izraeslsko-palestinskim odnosima, niti rešenje sirijske krize\nŠta se očekuje od posete predsednika Baraka Obame Bliskom istoku? Kolega Branko Mikašinović je to upitao kodirektora Instituta za političke studije, Džona Fefera.\nFefer:“Ne verujem da će se tokom sadašnje posete predsednika Obame Bliskom istoku ostvariti neki suštinski progres, već se njom više ispunjava predsednikova obaveza da odgovori na kritike desnice da je Izrael zapostavljen, a u svetlu Obamine posete Egiptu na početku prvog mandata i naglaska na unapredjenju odnosa muslimanskog sveta i Sedinjenih Država.\nSve u svemu, ne očekuje se znatniji napredak u pogledu izraelsko-palestinskog problema, neslaganja oko iranskog nuklearnog programa, kao i krize u Siriji. Obama ne želi da uplete Sjedinjene Države u još jedan rat i vodi delikatnu politiku, mada nastoji da pruži diplomatsku i materijalnu podršku sirijskoj opoziciji.“\nGlas Amerike: Da li ima nagoveštaja nekih novih ideja u vezi sa palestinsko-izraelskim problemom da bi se premostio jaz izmedju dve strane?\nFefer: „Upravo suprotno, jaz se povećava, kao posledica nedavnih izbora u Izraelu, pošto se nova vlada u Tel Avivu kreće sve više udesno. To znači da se barem zvanično ne očekuje bilo kakav sporazum sa Palestincima, mada se možda vode neki neformalni razgovori i iznose neke nove ideje, kako neki izvori tvrde, ali pritisci Vašingtona, pa i medjunarodne zajednice na Izrael ne daju rezultate.“\nGlas Amerike: Pored Sirije, tu su i problemi sa iranskim nuklearnim programom i islamističkom upravom u Egiptu?\nFefer: „Administracija predsednika Obame izložena je oštroj kritici zbog prevelike podrške Muslimanskom bratstvu u Egiptu i nedovoljne podrške opoziciji u Siriji, mada ta kritika nije objektivna, jer administracija nastoji da zadrži uravnotežen kurs, pošto je dobila uveravanja od egipatskog predsednika Muhameda Morsija da će se više držati demokratskog smera, dok Siriji daje humanitarnu pomoć. U pogledu Irana, Teheran je nagovestio da je spreman, ako Zapad odstupi od agresivne retorike, na konstruktivne diplomatske razgovore, tim više što Obamina administracija ne želi bilo kakvu vojnu konfrontaciju sa Iranom i u tom kontekstu nastoji da obuzda i izraelske akcije.“


Španija i pivo - Beer Style\nŠpanija je tokom svoje burne istorije naučila kako se imperija stvara, ali i kako se gubi. Tragovi ove nekadašnje moći vidljivi su na razne načine, a možda se najviše izražavaju kroz jezik – prema ovogodišnjim podacima, španski jezik je, posle kineskog, drugi po broju ljudi na planeti koji njime govore. Nema oblasti ljudskog duha i stvaralaštva gde ova zemlja nije ostavila dubok trag: slikarstvo, poezija, muzika, arhitektura, film… Naravno, u modernom dobu i fudbal je postao zaštitni znak države koja zauzima najveći deo Iberijskog poluostrva.\nA tamo gde se dobro pije, mora se i dobro jesti. Već od samog nabrajanja španskih delikatesa, čoveku kreće voda na usta – paelja, gaspačo, čuvena šunka od crnih svinja, širok izbor ribe i morskih plodova, kobasice, beskrajna raznovrsnost tapasa… Džordž Orvel je rekao da bi radije bio stranac u Španiji nego u većini zemalja, jer je lako steći prijatelje. Treba mu verovati na reč, ali je još bolje proveriti to u praksi.\nPre par godina trebalo je napisati: novosadska kraft pivara 3bir, a danas je sasvim dovoljno reći jednostavno pivara 3bir, da\nPored velikog broja vrhunskih piva, pivara Kabinet je na tržište izbacila i nekoliko piva sa kojima baš i ne može


U Srbiji 65 smrtnih slučajeva, 4.929 novoobolelih\nU poslednja 24 sata preminulo je još 65 osoba od posledica koronavirusa u centralnoj Srbiji, pa je ukupan broj žrtava 9.955, objavljeno je na sajtu Ministarstva zdravlja.\nNa Kosovu 13 novozaraženih, jedan smrtni slučaj\nU većinski albanskim sredinama na Kosovu od 2.138 obrađenih testova, 13 građana je rezultiralo pozitivno na koronavirus.\nJoš 64 osobe preminule u Srbiji, 6.001 novooboleli\nU poslednja 24 sata preminule su još 64 osobe od posledica koronavirusa u centralnoj Srbiji, pa je ukupan broj žrtava 9.890, objavljeno je na sajtu Ministarstva zdravlja.\nNa Kosovu 25 novih slučajeva kovida\nPrema poslednjim podacima u većinski albanskim sredinama na Kosovu na koronavirus je testiran 1.801 uzorak, a infekcija je potvrđena kod 25 osoba, saopštilo je Ministarstvo zdravlja.\nU srpskim sredinama na Kosovu 49 novozaraženih\nPrema najnovijim zvaničnim podacima, u srpskim sredinama na Kosovu registrovano je 49 novih slučajeva kovida-19, saopšteno je danas iz Kriznog štaba opštine Kosovska Mitrovica.\nU Srbiji još 65 smrtnih slučajeva\nU poslednja 24 sata od posledica koronavirusa u centralnoj Srbiji preminulo je još 65 pacijenata, pa je ukupan broj žrtava povećan na 9.826, objavljeno je na sajtu Ministarstva zdravlja covid19.rs.\nNa Kosovu 28 novozaraženih, bez smrtnih slučajeva\nU većinski albanskim sredinama na Kosovu od 1.958 testiranih, na kovid-19 je pozitivno 28 građana.\nU Srbiji preminule 63 osobe, zaraženo još 6.697\nPrema najnovijim podacima u centralnoj Srbiji preminule su još 63 osobe od posledica koronavirusa, pa je ukupan broj žrtava povećan na 9.761, objavljeno je na sajtu Ministarstva zdravlja.\nPrema poslednjim podacima Ministarstva zdravlja, u većinski albanskim sredinama na Kosovu na koronavirus je testirano 1.557 lica, a infekcija je potvrđena kod 16 osoba.\nOG: Raste broj inficiranih koronavirusom, još 18 pozitivnih\nPrema poslednjim informacijama Кriznog štaba na teritoriji opštine Gračanica registrovano je 18 pozitivnih slučajeva kronavirusa.\nPrema najnovijim podacima, u srpskim sredinama na Kosovu od posledica kovid-19 preminulo je jedno lice iz Leposavića, a registrovana su 54 nova slučaja zaraze od 154 testirana uzorka, saopšteno je danas iz Kriznog štaba opštine Kosovska Mitrovica.\nNa Kosovu 13 novoobolelih od kovida-19\nU poslednja 24 časa na Kosovu je potvrđeno 13 novih slučajeva koronavirusa.\nU poslednja 24 časa u Srbiji je preminula 61 osoba od posledica koronavirusa. Ukupan broj smrtnih slučajeva je 9.509.\nJoš 60 ljudi je preminulo u Srbiji od kovida-19\nU Srbiji je potvrđeno još 6.748 novih slučajeva zaraze koronavirusom, a preminulo je 60 pacijenata, saopštilo je Ministarstvo zdravlja.\nJoš 16 zaraženih na Kosovu\nNa Kosovu je zabeleženo 16 novih slučajeva koronavirusa, saopštilo je Ministarstvo zdravlja. Nije bilo smrtnih slučajeva.\nPrema najnovijim podacima, u centralnoj Srbiji je od posledica kovida-19 preminulo 57 pacijenata, pa je ukupan broj žrtava povećan na 9.388, objavljeno je na sajtu Ministarstva zdravlja covid19.rs.\nNa Kosovu još 16 novih slučajeva kovida-19\nPrema poslednjim podacima u većinski albanskim sredinama na Kosovu na koronavirus testirano je 2.115 uzoraka, a infekcija je potvrđena kod 16 osoba, saopštilo je Ministarstvo zdravlja.\nOG: Još 10 novozaraženih kovidom-19\nU opštini Gračanica tokom protekla 24 sata, kod deset osoba je potvrđena infekcija koronavirusa.


Jovana Tipšin:Džaba silikoni ako ste iznutra prazni! – Poznati.info\nJovana Tipšin:Džaba silikoni ako ste iznutra prazni!\nJovana Tipšin jedna je od retkih na domaćoj sceni koja nije imala estetske zahvate. Ona smatra da to nije neophodno.\n“Nemam ništa protiv estetske hirurgije, ali ja sam zadovoljna sobom i meni silikoni ne trebaju. Bitno mi je da se hranim zdravo, da treniram i da imam pozitivne ljude i energiju oko sebe’\n“Džaba ako žena uradi sve na sebi od glave do pete, ako stavi silikone i sredi se fizički izgled ako ostane nezadovoljna iznutra”, smatra Jovana Tipšin. Ova pevačica tvrdi da nikada ništa nije korigovala na sebi.


Partizan pun reprezentativaca, a rezultati očajni - U čemu je problem? - Sportske.net\nPartizan pun reprezentativaca, a rezultati očajni - U čemu je problem?\nPartizan danas počinje sa treninzima posle trodnevne pauze, a u ekipi neće biti velikog broja igrača zbog reprezentativnih obaveza.\nStigla potvrda sa lica mesta, Partizan ima novu armiju vernih navijača daleko od Srbije!Kolarov i Partizan - Ima neka tajna veza?Kada će Partizan izabrati novog trenera i šta je Vazura otkrio?Novi sastanak Saše Ilića sa upravom Partizana, ovo je epilog!Šta to pišu Italijani? ''Grobari'' bi bili oduševljeni ovim transferom, ali...\nNaravno, ništa to nije neobično, Partizan godinama daje veliki broj igrača u različitim nacionalnim selekcijama, ali ove sezone je neobično to što rezultati ekipe na terenu nisu srazmerni broju reprezentativaca.\nTrenutno, vršilac dužnosti šefa struke Partizana Žarko Lazetić ne može da računa na čak devetoricu fudbalera zbog reprezentativnih obaveza.\nNemanja (R) Miletić je sa A selekcijom Srbije, Danilo Pantić sa mladom, Strahinja Pavlović, Radivoj Bosić i Zlatan Šehović su pozvani u U19 tim Srbije, Nebojša Kosović i Aleksandar Šćekić su se priključili reprezentaciji Crne Gore, Goran Zakarić je sa selekcijom BiH, a Rikardo Gomeš je sa nacionalnim timom Zelenortskih Ostrva.\nDa nije povređen, verovatno bi i Svetozar Marković bio u mladoj reprezentaciji, a uz sve pomenute, Partizan u svojim redovima ima još igrača sa ogromnim reprezentativnim iskustvom, poput golmana Vladimira Stojkovića i veziste Zorana Tošića. Da ne pominjemo kapitena Sašu Ilića, koji je sve ređe na terenu i već se uveliko priprema za neku drugu ulogu u fudbalu posle okončanja karijere.\nPraktično, crno-beli imaju čitav tim igrača sa reprezentativnim potencijalom, ali to se ove sezone, izuzev kratkotrajnih bljesaka, uglavjom ne vidi na terenu.\nDa li je bio problem u trenerima, dvojica su ih već otišla od početka ove sezone, u učestalim povredama igrača, ili u nečem trećem, tek Partizan i dalje čeka na prvu ovosezonsku pobedu na nekom od vodećih ekipa u ligi. Crno-beli od početka tekućeg šampionata još nisu pobedili ni Zvezdu, ni Radnički, ni Čukarički, ni Mladost, što se dugo ne pamti kada je klub iz Humke u pitanju...


Potpredsednik Zobenica na Crnomorskom samitu AER-a - Skupština Autonomne Pokrajine Vojvodine\nNovi Sad/Odesa, 06. septembar – Potpredsednik Skupštine AP Vojvodine Damir Zobenica, koji je i potpredsednik Skupštine evropskih regija (AER), učestvuje u ukrajinskom gradu Odesa na 7. Crnomorskom samitu u organizaciji AER, kome pored predstavnika AER i evropskih institucija prisustvuje i bivši predsednik Republike Francuske Nikola Sarkozi.\nOvogodišnji AER-ov Crnomorski samit posvećen je sinergiji Crnog mora i Dunava, odnosno saradnji regija čije se matične države nalaze na teritoriji ove oblasti, a u cilju jačanja ekonomske saradnje, kao i u svim drugim oblastima koje su od životne važnosti za građane ovih regija.\nOtvarajući Samit, potpredsednik Zobenica ocenio je da oblast Crnog mora pruža velike mogućnosti s obzirom na to da povezuje Evropu, Aziju i Srednji istok, povezuje ljude na mnogo načina i predstavlja veliki prirodni resurs.\n„Naš izazov je da izgradimo partnerske odnose i procese koji prevazilaze sve vrste granica Crnomorskog regiona kako bismo od toga imali uzajamnu korist. Postoje velike različitosti u ekonomskim uslovima i političkim interesima ovih država i svi imaju različit stepen uticaja u međunarodnim krugovima. Ove razlike mogu ponekad biti prepreka, ali istovremeno imaju veliki potencijal za stvaranje dobre saradnje i inovativnih rešenja“, rekao je potpredsednik Zobenica.\nOn je dodao i da AER-ov Samit može stvoriti jedinstvenu priliku u prevazilaženju godina podela koja se verovatno ne može ostvariti tradicionalnim političkim pristupima, te da Skupština evropskih regija treba da bude pokretač onih akcija koje će uspostaviti bliske veze među regionima oko Crnog mora.\n„Možda imamo različite interese i stavove u odnosu na čitav niz pitanja, ali moramo pokušati da sarađujemo kako bismo poboljšali kvalitet života običnih ljudi i pronašli zajednički interes koji će biti od koristi prvenstveno građanima crnomorskog područja“, poručio je Zobenica.\nPrethodni AER-ov Crnomorski samit održan je u septembru 2016. godine, u gruzijskoj regiji Adžara.


Savo Milošević: Nisam ja, igrači su! :: Dešavanja u Bijeljini ::\n17. May 2021. / 19:11\n"Izvinjavam se, popraviću se...", rekao je Savo Milošević poslije osvojenog Kupa na stadionu najvećeg rivala.\n"Nisam ja, igrači su", rekao je Savo Milošević poslije osvojenog Kupa na stadionu najvećeg rivala.\nTrener fudbalera Partizana nije želeo da prihvati zasluge za spas sezone u kojoj su prije njega u Humskoj radila dvojica trenera, a ekipa doživjela osam poraza i, u jednom trenutku, dovela u pitanje izlazak u Evropu naredne sezone.\n"Svaka im čast, čestitam im danas, kao i mnogo puta do sada na stvarima koje su uradili na putu ka finalu. Iščupali su se iz veoma nezgodne situacije, pokazali su da sam bio u pravu kada sam govorio da ova ekipa može mnogo bolje od rezultata koje smo imali tokom većeg dijela sezone", rekao je 45-godišnji legendarni fudbaler, danas trener crno-bijelih.\nOn je naslijedio ekipu od nekadašnjeg saigrača Zorana Mirkovića poslije jedne pobjede i tri poraza u pet martovskih mečeva, debitovao porazom u Kruševcu od Napretka 31. marta, izgubio i na narednom gostovanju u Novom Sadu od Vojvodine, ali onda uspio da povrati samopouzdanje u svlačionici, povrati pobjednički duh kod momaka, vrati napadački fudbal u Humsku i…..osvoji trofej!\n"Čestitam svima u klubu, naročito momcima i izvinjavam se sudijama, jer sam danas prvi put nekorektno reagovao poslije 13, 14 mečeva na klupi... Popraviću se, nekad je teško ne reagovati", rekao je Milošević tokom TV intervjua u "live" prenosu na Areni.


Započela realizacija škole kanua i ekologije\nU organizaciji UG ,,Moj Apatin'' održana je škola kanua i ekologije za prvu grupu polaznika koji su se prijavili preko facebook stranice urduženja. Zborno mesto je bila čarda Brunaj, a nakon što je konstruktor kanua Nenad Maras održao kratku obuku polaznicima, usledilo je ukrcavanje i pokret.\nUz predivne predele koji krase “stari Dunav”, druženje i pozitivnu atmosferu, put do prve stanice prošao je veoma brzo. Zaustavili su se na “Štuka” čardi kako bi napravili pauzu za doručak i osveženje, a nakon toga i videli čari jedne čarde do koje je moguće doći i kopnom, kroz šumu uz pešačenje od oko 2 km. Čarda nema struje i signala mobilnih operatera, te predstavlja idealnu oazu mira za sve one koji to žele da vide i osete.\nPosle pauze nastavljeno je veslanje ka Rankovića vili, a od Nenada Marasa su, pored mnogih zanimljivosti, čuli i kako je na prvom račvanju ka njoj, sa desne strane, bila smeštena nemačka bolnica u drugom svetskom ratu.\nNa Rankovića vili učesnici ove interesantne škole su od dugogodišnjeg lovočuvara Braneta Mijića slušali o bogatstvima prirodnog rezervata “Gornje Podunavlje” i ko je sve posećivao čuvenu Rankovića vilu.\nNakon odmora, usledio je povratak na Brunaj čardu gde je sve učesnike čekao ručak. Učesnici projekta su se po želji smenjivali u veslanju, te je svako dobio priliku da, pored upoznavanja sa prirodnim lepotama ovog područja, nauči i veštinu veslanja kanua.\nUG ,,Moj Apatin'' se zahvaljuje svima koji su pomogli da se prvi dan njihovog projekta uspešno privede kraju.\nIzvor: UG ,,Moj Apatin''\nTagovi: škola kanua i ekologije UG Moj Apatin Apatin


Moramo da vratimo pozitivnu atmosferu – Nadlanu.com\nMoramo da vratimo pozitivnu atmosferu\nBEOGRAD, 20. avgusta 2010. (Beta) – Selektor fudbalske reprezentacije Srbije Radomir Antić ocenio je da je, nakon okončanja sukoba sa čelnicima FSS oko ugovora, potrebno da se u nacionalni tim što pre vrati pozitivna atmosfera jer slede kvalifikacije za Evropsko prvenstvo.\n“Iza nas je buran period i svima nama kojima je stalo do reprezentacije Srbije je ujedno i obaveza da ukupnu atmosferu pretvorimo u pozitivan ambijent. Svako od nas treba da bude svestan sopstvene uloge i status kvo nije put kojim treba da nastavimo. Jasno je da bez kompletno dobrog ambijenta oko nas ne mozemo da ostvarimo postavljene ciljeve“, rekao je Antić za sajt FSS.\nNakon neuspeha na Mundijalu u Južnoj Africi, došlo je do spora FSS i Antića, jer je Savez želeo da revidira ugovor i smanji primanja selektora. U četvrtak je postignut dogovor i Antiću je smanjena plata, a on će ostati do leta 2012. godine.\nSvetska fudbalska federacija (FIFA) kaznila je Antića sa četiri meča suspenzije jer je na SP vređao glavnog sudiju posle utakmice protiv Australije.\n“Zajednički smo analizirali uradeno i prikazano, kako tokom kvalifikacija za Juznu Afriku, tako i postignuto na samom SP. U naredni ciklus ulazimo sa ogromnim iskustvom koje će nam mnogo značiti. Do dogovora dolazimo na principu povratne komunikacije, po kojem svaki igrač i član stručnog štaba zna šta mu je činiti tokom utakmica“, kazao je Antić.\nSelektor Srbije uskoro će saopštiti ko će ga zameniti na klupi u prve četiri utakmice kvalifikacija za EP.\nU prvom delu kvalifikacije reprezentacija neće moći da računa na povređene Aleksandra Kolarova, Ivicu Dragutinovića i Boška Jankovića.\n“Ni do sada nijedan problem nismo resavali suzama niti smo od njih pravili negativnu atmosferu. Tako će da bude i dalje. Snagom grupe krenućemo ka ostvarenju zajedničkih ciljeva. Ovom prilikom želeo bih da poželim uspešnu operaciju i oporavak Aleksandru Kolarovu, kao i da izrazim zadovoljstvo načinom oporavka Ivice Dragutinovića I Boška Jankovića”, zaključio je selektor Srbije.\nSrbija prvu utakmicu u Grupi C kvalifikacija igra 3. septembra protiv domaćih Farskih Ostrva. Do kraja godine “orlovi” će još dočekati Sloveniju i Estoniju, a gostovaće u Italiji.


Prevod tekstova iz oblasti pedagoške psihologije\nPrevod tekstova iz oblasti pedagoške psihologije - Audio verzija\nKao jedna od najzastupljenijih grana primenjene psihologije u savremenom životu izdvaja se pedagoška ili takozvana školska psihologija. Reč je o primenjenoj naučnoj disciplini koja je prvenstveno fokusirana na izučavanje svih segmenata koji se odnose na obrazovanje i vaspitanje učenika u obrazovnim institucijama. Samim tim su školski psiholozi uključeni u sve one aktivnosti koje podrazumevaju najpre procenu prilagođenosti deteta za pohađanje škole, pa u sve one aktivnosti koje su vezane za nastavu, sve do segmenta koji podrazumeva saradnju između učenika i njegove porodice sa kolektivom obrazovne institucije.\nNaravno, psiholozi koji su specijalizovani upravo za ovu granu te nauke nisu isključivo zaposleni samo u školama kao u obrazovnim institucijama, već i u domovima za smeštaj učenika ometenih u razvoju, ali i u različitim vaspitno - popravnim ustanovama koje su namenjene deci školskog uzrasta, te u mnogim drugim, uglavnom državnim institucijama.\nSegment njihovog delovanja je usmeren i na proučavanje svih problema koji mogu da se jave u vezi sa izradom nastavnog programa, te su u obavezi da na adekvatne načine ukažu nadležnima u obrazovnoj instituciji na njih, ali i da ukažu na sve one probleme koji se odnose na organizaciju nastave, odnosno predavanja i same metodike nastave. Takođe, proučavaju i kakav je odnos učenika prema nastavnom kadru, te adekvatnim sredstvima nastoje da ga poboljšaju, a sa stanovišta pravila pedagoške psihologije.\nSve ovo spada u radne obaveze pedagoškog psihologa, koje je on u obavezi da ispunjava. Naravno, postoje i stručnjaci koji su primarno usmereni na teorijski deo ove grane psihologije. Upravo oni su i tvorci brojnih tekstova iz oblasti pedagoške psihologije, kojima nastoje da približe sva saznanja iz ove oblasti, kako svojim kolegama, tako i svima onima koji su zainteresovani za izučavanje ove grane psihologije.\nŠta proučava pedagoška psihologija?\nPrema opšteprihvaćenoj definiciji, pedagoška psihologija koja se često naziva i školska psihologija, zapravo proučava uticaj odgoja i vaspitanja dece na njihovo obrazovanje, to jest nastoji da utvrdi sva pravila i zakonitosti koje predstavljaju vezu između odgoja, odnosno vaspitanja i ponašanja dece u okviru jedne obrazovne institucije.\nPored toga, zadatak psihologa koji je specijalizovan za ovu naučnu disciplinu jeste da pronađe što primenljivije, a samim tim i efikasnije metode, koje će motivisati decu i privoliti ih da bolje uče. Isto tako, pedagoški psiholog bi trebalo da je uključen u praćenje, kako svakog deteta, tako i u praćenje čitave zajednice dece u jednoj obrazovnoj instituciji, odnosno da na nivou svakog odeljenja ponaosob proučava kakav odnos oni imaju prema nastavnicima i gradivu, to jest učenju uopšte, te da prema pravilima pedagoške psihologije pronađe modalitet za poboljšanje njihovog međusobnog odnosa, sa jedne strane i odnosa prema nastavnicima, odnosno gradivu i učenju sa druge strane.\nIz tog razloga je neophodno da svaki stručnjak iz ove ove oblasti neprekidno nadograđuje svoja znanja, te da bude u toku sa svim novostima iz sveta pedagoške psihologije. To može da postigne na više načina, to jest pohađanjem različitih seminara i treniga koji se organizuju, kako na lokalnom, tako i na svetskom nivou, ali i čitanjem, pa i pisanjem tekstova iz oblasti pedagoške psihologije, sa ciljem upoznavanja kolega sa najnovijim dostignućima iz ove oblasti.\nBudući da je i u svetu pedagoška psihologija u ekspanziji, sve češće se radi i prevođenje tekstova iz oblasti pedagoške psihologije čiji su autori svetski priznati stručnjaci iz ove oblasti. A uzevši u obzir da takvi tekstovi uglavnom spadaju u stručne, te da su pisani jezikom koji je specifičan, vrlo je važno i da se prevođenje prepusti stručnjacima koji su specijalizovani upravo za prevod tekstova iz oblasti pedagoške psihologije.\nKako do najboljeg prevoda tekstova iz oblasti pedagoške psihologije?\nAko želite da dobijete najbolji i najkvalitetnije urađen prevod tekstova iz oblasti pedagoške psihologije sa nekog jezika ili na njega, vrlo je važno da taj posao prepustite stručnjacima Prevodilačkog centra Akademije Oxford koji su posebno obučeni za prevod ovakve vrste tekstova i koji, uz to imaju sasvim dovoljno iskustva da mogu da prevedu i najkompleksnije tekstove iz ove oblasti.\nNaši prevodioci će za vas prevesti bilo koji tekst iz oblasti pedagoške psihologije sa srpskog na odabrani strani jezik ili u obrnutom smeru, a pored toga možete zahtevati i prevođenje tekstova iz oblasti pedagoške psihologije sa jednog stranog jezika, na drugi koji je takođe strani.\nŠto se izbora jezika tiče, verujemo da će kod nas svako pronaći upravo onaj za koji mu je i potreban prevod, jer se u našem timu nalaze prevodioci za preko 35 jezika koji se govore širom sveta. Pored onih koji spadaju u najčešće tražene jezike za prevod, kao što su: francuski, nemački, engleski, španski i italijanski, kod nas možete dobiti najbolji prevod tekstova iz oblasti pedagoške psihologije po najpristupačnijim cenama sa ili na: češki, portugalski, poljski, finski, švedski, slovački, holandski, japanski, kineski, ali i: ruski, korejski, ukrajinski, grčki, turski, slovenački, hrvatski, estonski, pakistanski, arapski i mnoge druge jezike.\nVaše je samo da nam dostavite sav potreban materijal koji želite da prevedemo, te da navedete posebne zahteve, ukoliko ih imate. U ovom slučaju, to znači da imate potrebu za takozvanim hitnim prevodom, što podrazumeva prevod u roku koji je dosta kraći od onoga koji vam ponudi predstavnik Akademije Oxford sa kojim se dogovarate oko svih detalja u vezi sa prevođenjem tekstova iz oblasti pedagoške psihologije.\nAko i vi imate potrebu za hitnim prevodom, najpre je važno da to i naglasite, a odmah zatim i da nam što pre pošaljete materijal, kako bismo ispoštovali vaš zahtev, te vam dostavili prevedene tekstove u roku koji ste zahtevali.\nA tekstove možete doneti lično u našu poslovnicu i to u bilo koju od preko 20, koliko ih trenutno ima u Srbiji. Možete ih i skenirati, pa nam u elektronskoj formi poslati na meil, odnosno kurirskom službom ili preporučenom poštanskom pošiljkom na našu adresu.\nVrlo je važno da prilikom dogovora sa našim predstavnikom naglasite i kako želite da mi vama pošaljemo prevedene tekstove, odnosno da li želite da ih preuzmete lično ili da vam ih pošaljemo na meil, to jest kurirskom službom na adresu koju navedete. Usluga slanja kurirskom službom nije uračunata u cenu prevodu, tako da se naplaćuje potpuno nezavisno od nje.\nZvaničan prevodilački standard, koji poštujemo i mi, pod jednom stranom prevoda podrazumeva 1 800 slovnih mesta teksta, sa sve uračunatim razmacima. Jedino se u slučaju hitnog prevoda, uz osnovnu cenu obračunava i takozvani dodatak za hitnost, čija se visina određuje prema broju strana teksta i dužini roka koji klijent zahteva za izradu prevoda.\nUz kvalitetan i maksimalno profesionalno urađen prevod, te povoljne cene po kojima smo poznati, svim našim klijentima garantujemo i tajnost podataka, odnosno zaštitu materijala koje nam dostave na prevod od bilo kog vida zloupotrebe.\nNa sva dodatna pitanja vezano za prevođenje tekstova iz oblasti pedagoške psihologije ćemo vrlo rado odgovoriti kada nas kontaktirate!\nIzračunajte okvirnu cenu prevoda tekstova iz oblasti pedagoške psihologije\nSpisak gradova u kojima prevodimo tekstove iz oblasti pedagoške psihologije:\nTekstovi iz oblasti pedagoške psihologije prevod i overa


Bavarska naručila 2,5 miliona doza Sputnjika V\nAko ruska vakcina dobije dozvolu u EU, njemačka pokrajina dobit će još 2,5 miliona doza. Bavarska je potpisala ugovor o isporuci ruske vakcine Sputnjik V, čime je ova njemačka savezna pokrajina osigurala dodatnih 2,5 miliona doza ovog cjepiva… »\nNemačka bi do kraja godine mogla da počne proizvodnju Sputnjika V\nProizvodnja ruske vakcine protiv kovid-19 Sputnjik V mogla bi da počne u gradu Ilertisenu u Bavarskoj do kraja godine, izjavio je pokrajinski ministar zdravlja Klaus Holetšek. On je rekao da su vlasti Bavarske potpisale sporazum o kupovini vakcine sa… »\nPREMIJER Bavarske Markus Zeder najavio je danas da će ta nemačka pokrajina kupiti 2,5 miliona doza ruske vakcine protiv korona virusa Sputnjik Ve, ako ona dobije odobrenje Evropske agencije za lekove. Zeder je objasnio da bi još tokom nedelje Bavarska… »\nSpremni za imunizaciju: Bavarska će nabaviti 2,5 miliona doza Sputnjika V, čeka se samo jedna odluka\nZbog porasta broja zaraženih Bavarska je odložila ublažavanje restriktivnih mera za dve nedelje. Premijer Bavarske Markus Zeder najavio je danas da će ta nemačka pokrajina kupiti 2,5 miliona doza ruske vakcine protiv korona virusa Sputnjik V, ako ona… »\nVrele gume 07.04.2021\nBajern iz Minhena dočekuje Pari Sen Žermen, a duel četvrtfinala Lige šampiona direktno pratite na Radio-televiziji Srbije. Četvrtfinale Lige šampione se nastavlja duelom prošlogodišnjih finalista, Bajerna iz Minhena i Pari Sen Žermena. Klub iz… »\nHit izjava Trinkijerija: Popiću bazen vina (video)\nKošarkaši Bajerna igraće plej-of Evrolige prvi put u istoriji. Ovaj uspeh bavarska ekipa obezbedila je posle tesne pobede nad Žalgirisom 71:70, a najzaslužniji za trijumf bio je srpski košarkaš Vladimir Lučić. Kao što smo navikli u periodu dok… »\nKOŠARKAŠI Bajerna igraće plej-of Evrolige prvi put u istoriji. Ovaj uspeh bavarska ekipa obezbedila je posle tesne pobede nad Žalgirisom 71:70, a najzaslužniji za trijumf bio je srpski košarkaš Nladimir Lučić. Kao što smo navikli u periodu dok… »\nKo će naslediti Angelu Merkel: Najnovija anketa kandidata\nNajveća nemačka stranka, Hrišćansko-demokratska unija (CDU), u nedeljama posle Uskrsa trebalo bi da izabere koga kandidata za kancelara na opštim izborima krajem septembra. Osim predsednika CDU, umerenog demohrišćanina Armina Lašeta, sadašnjeg… »


Broadcom kupio NetLogic za 3,7 milijarde dolara — Online Tržište\nBroadcom kupio NetLogic za 3,7 milijarde dolara\nObjavio(la) admin u kategoriji Akvizicije na dan 12. Septembra 2011. / ostavite komentar\nKompanija za proizvodnju poluprovodnika, Broadcom, objavila je danas da je sve dogovoreno oko kupovine kompanije NetLogic Microsystem. Kupovina će se obaviti po ceni od 50 dolara po akciji, što rezultira da je ukupna vrednost posla oko 3,7 milijardi dolara. Cena od 50 dolara po akciji predstavlja gotovo 57 odsto premije na cenu NetLogic akcija na zatvaranju u petak kada je cena akcija bila 31,91 dolar po akciji.\nKompanija NetLogic je u potpunosti razumna akvizicija za Broadcom. Obe kompanije se takmiče na tržištu poluprovodnika a NetLogic nudi komponente baš u onim oblastima u kojima bi Broadcom trebao da ojača svoju ponudu, uključujući višejezgarne ugrađene procesore kao i digitalne front-end procesore za wireless bazne stanice. Takođe, Broadcom čipovi se ugrađuju u smartphone uređaje, GPS prijemnike i Wi-Fi module.\nU maju je kompanija Broadcom kupila izraelsku kompaniju kao ja se bavi razvojem bezbednosnog softvera, SC Square, za 41,9 miliona dolara, dok je prošlog oktobra Broadcom platio 316 miliona dolara za proizvođača 4G wireless čipova, Beceem.\nKompanije Broadcom očekuju da se ovaj posao završi u prvoj polovini naredne godine, uz odobrenje regulatora i akcionara kompanije NetLogic.\nBroadcom takođe navodi da sada očekuje da njen prihod za treći kvartal bude između 1,9 milijardi dolara i 2 milijarde dolara. To je povećanje u odnosu na treći kvartal prošle godine, kada je prihod kompanije iznosio oko 1,8 milijardi dolara.\nInače, kompanija Broadcom je u 2009 godini imala 4,5 milijardi dolara prihoda i 65 miliona dolara profita. U 2010 godini imala je 6,8 miliona dolara prihoda i čak 1,08 milijardi dolara profita.\nTagovi: akcija, Akvizicija, broadcom, čipovi, dionica, kupovina, netlogic, poluprovodnici, procesor, proizvodnja, proizvođač\nQualcomm kupio Atheros za 3,2 milijarde dolara\nGoogle kupio Groupon za 2,5 milijarde dolara\nMicrosoft za godinu dana izgubio više od 2 milijarde dolara na online poduhvate\nAttachmate Corporation kupuje kompaniju Novell za 2,2 milijarde dolara\nGoogle u razgovorima oko kupovine Groupon-a po ceni od preko 3 milijarde dolara\nMicrosoft kupio Skype za 8,5 milijardi dolara!


Novi Klinički centar u Nišu od danas bez KOVID pacijenata\n26. maja 2021.\tZDRAVLJE 0\nOd danas u novoj zgradi UKC Niš nema više pacijenata koji se leče od Kovid-19. Prebacivanjem dva pacijenta na Kliniku za infektivne bolesti, danas su otpušteni i poslednji oboleli od Kovida sa odeljenja u novom delu UKC-a koja su bila u Kovid sistemu .\n24. aprila 2019.\tMANIFESTACIJE, UMETNOST, ZANIMLJIVOSTI 0\nU sklopu mini turneje ( Kruševac, Trstenik, Niš, Jagodina i Kragujevac) u klubu Feedback 9.maja konačno dolaze po prvi put nesvakidašnja Hip – Hop atrakcija – “Kruševac Geto” sa početkom od 22h!\n27. marta 2018.\tMANIFESTACIJE, UMETNOST, ZANIMLJIVOSTI 0\nKruševački crossover sastav ZAA započeće prolećnu mini turneju koncertom u niškom klubu Feedback u petak, 13.aprila sa početkom od 22h. Inače, ZAA ove godine proslavljaju značajan jubilej – 10 godina postojanja benda i to u novoj postavi.\nUz staru energiju sa novim albumom grupa ZAA nastupila u Feedbacku\n10. decembra 2016.\tMANIFESTACIJE, UMETNOST 0\nSinoć je u okviru jesenje mini turneje u niškom klubu Feedback nastupio kruševački sastav ZAA.


Emotivan susret Ibrahimovića i Dekija Stankovića: On mi je kao brat! - Leutar.net\n26. februara 2021. LEUTAR Sport, Vijesti 0\nOno što je obećano na Marakani, dogodilo se na San Siru: dva velika prijatelja Zlatan Ibrahimović i Dejan Stanković, koje je povezala svlačionica u Interu, nakon žestoke borbe izgrlili su se pred kamerama. Slika je brzo obišla Evropu.\nNakon kratkog razgovora s Ibrahimovićem trener Zvezde je kazao:\n„On mi je kao brat!“\nStanković i Ibrahimović igrali su od 2006. do 2009. godine zajedno u Interu i od tada se druže. Ibrahimović se među prvima odazvao Dekijevoj humanitarnoj akciji nakon velikih poplava u Srbiji 2014. godine. Stanković je pokrenuo kampanju u kojoj je prikupljeno pola milijuna dolara za izgradnju stanova u Obrenovcu. Izgrađeno je ukupno 28 stanova. Stanković je dobio zabranu da govori o Zlatanovoj donaciji, ali priča je procurila negdje drugdje, prenosi Index.hr


Petnica započinje vraćanje u normalu – Istraživačka stanica Petnica\nIstraživačka stanica Petnica > Aktuelno > Aktuelnosti > Petnica započinje vraćanje u normalu\nU toku je rad na protokolima ponašanja, života i rada u celom kampusu Istraživačke stanice kada se započne sa realizacijom programa. U saradnji sa stručnjacima pripremaju se pravila ponašanja u smeštajnom objektu, restoranu, laboratorijama i učionicama, biblioteci. Razrađuju se pravila međusobne komunikacije i držanja fizičke distance.\nIstovremeno stručni tim Istraživačke stanice Petnica radi na novom kalendaru aktivnosti kako bi se u preostalom delu godine realizovali svi odloženi programi, kao i programi planirani za leto i jesen.\nOčekivan početak realizacije programskih aktivnosti je poslednja dekada juna meseca 2020. godine.\nSvi polaznici će biti na vreme obavešteni o novim terminima svih seminara.


Arijana Grande i Mak Miler bili su zajedno dve godine, ali ona se još oglasila povodom njegove smrti. Već posle nekoliko minuta po objavljivanju vesti da je Mak umro, njen instagram profil su preplavili komentari o Mileru, zbog čega je pevačica onemogućila komentarisanje na njenim fotografijama na ovoj društvenoj mreži.\nRazlog za ovaj potez je to što su fanovi tvrdili da je ona odgovorna za nesrećan ishod.\n- Iako su okončali vezu, Arijana je uvek delila blisku povezanost sa Makom i želela mu samo najbolje. Veoma je uzrujana povodom ovoga što se dogodilo – kaže jedan od izvora blizak pevačici.\nPorodica i prijatelji su fotografisani ispred reperove kuće u Los Anđelesu posle vesti o njegovoj smrti, među njima se našla i neidentifikovana žena koja je kolabirala od plakanja na prilazu, dok je policija pokušavala da je uteši.\nMeđu prvima je na mesto nesreće stigao bliski reperov prijatelj, NBA zvezda Karl Antoni Tauns.


Kristina Kija Kockar sinoć je ponovo ušla u sukob sa Macom Diskrecijom, koji je prerastao u incident zbog kog je moralo da reaguje obezbeđenje.\nNaime, Kija je tokom žurke za sebe i Milana Miloševića naručila pesmu "Majko sve ti opraštam", a onda je starleta isprovocirala Kiju i novinara i nazvala njihove majke ku*vama.\nNjih dvoje su najpre pokušavali da ne reaguju, ali kako je Maca nastavljala da ih provocira nisu mogli da se suzdrže.\nMilan je pljunuo Macu, a ona se zatim obratila stjuardesi sledećom rečenicom: "Kristina, hajde pevaj malo kad ti tata umre. Kako pevaš kad ti tata umre?", aludirajući na smrt Kijinog oca.\nKristina je pobesnela, a zadrugari i obezbeđenje su je sprečili da se fizički obračuna sa Diskrecijom.\nMeđutim, kada je starleta otišla u sobu za izolaciju, Kristina je razvalila vrata i upala u sobu.\nMiki Đuričić istog trenutka je dotrčao i pokušao da obuzda Kiju i smiri situaciju.\nVIŠAK MU NE SMETA Dejan Savićević se retko pojavljuje u javnosti, a na venčanju Piksijeve ćerke pokazao je NOVO IZDANJE\nČuveni sportista, koga poslednjih godina ne viđamo često na javnoj sceni, pojavio se na trećem venčanju Anje Stojković i Igoa Valentea u Beogradu, te privukao pažnju onih koji su se našli na istom mestu.\nNakon raskida romanse sa tada oženjenim SLobodanom Radanovićem, bivša zadrugarka Luna Đogani zaputila se na odmor, međutim, tu se fotografisala dok se grli sa drugim muškarcem.


U Gradskoj kući priređen prijem za učesnike 8. Letnje džez akademije Novi Sad – Dortmund\nHomeVestiU Gradskoj kući priređen prijem za učesnike 8. Letnje džez akademije Novi Sad – Dortmund\nČlan Gradskog veća za kulturu Dalibor Rožić primio je profesore i studente iz Dortmunda, učesnike osme “Letnje džez akademije Novi Sad-Dortmund“, kao i muzičku urednicu Kulturnog centra Novog Sada Vesnu Kaćanski i pomoćnika direktora KCNS Miljanu Kozarov. Reč je o projektu koji je deo saradnje bratskih gradova, a i ove godine realizuje ga Kulturni centar Novog Sada zajedno sa Muzičkom školom “Isidor Bajić“. Dalibor Rožić poželeo je gostima srdačnu dobrodošlicu i uspešan rad tokom Akademije koja je počela 14. jula i traje do 21. jula.\n– Izuzetno je važno da se međunarodna saradnja odvija putem konkretnih i kvalitetnih projekata koji doprinose sticanju novih znanja, iskustava, ali i prijateljstava. Letnja džez akademija polako postaje tradicionalna manifestacija, a učesnici su uvek najugledniji profesori i muzičari. Sve što polaznici Akademije usvoje tokom rada, oni i predstave Novosađanima, i ti koncerti su uvek na opšte zadovoljstvo publike. Drago mi je što Evropska prestonica kulture može da se pohvali sadržajima kroz koje se stvaraju nove nematerijalne vrednosti, i što omogućava povezivanje mladih iz različitih zemalja – naglasio je Rožić.\nKako su rekli organizatori ove godine Akademija broji 82 polaznika iz Novog Sada, Beograda, Sombora, Subotice, Zrenjanina, Vršca, Šapca, Valjeva, Pančeva, Splita, kao i njih desetoro iz Dortmunda. Zahvaljujući gradovima Dortmundu i Novom Sadu i drugim partnerima i sufinansijerima, učešće u radu Letnje džez akademije nema kotizaciju, a ove godine predvodi je Uve Plat, saksofonista i predavač na Akademiji u Dortmundu, dok članovi profesorskog tima dolaze iz Srbije i inostranstva.\nLetnja džez akademija publici će ponuditi još dva džemsešna – večeras, i u petak na brodu “Cepelin“ od 21 čas, kada će svirati House Band, a završni koncert polaznika i profesora predviđen je u subotu, 21. jula u Klubu “Tribina mladih“ KCNS-a od 20 časova.\nVučević primio ambasadora Ukrajine u Republici Srbiji\nAustralijske kompanije zainteresovane za ulaganje u Srbiju


Pucnjava na festivalu u Nju Džersiju, 20 povređenih\nMesto pucnjave u Trentonu, Nju Džersiju\nNajmanje 20 osoba je povređeno kada je više ljudi otvorilo vatru na umetničkom festivalu u Nju Džersiju.\nPolicija je saopštila da je 33-godišnji muškarac ubijen, a da je drugi osumnjičeni uhapšen nakon što je izbila pucnjava u tri sata ujutro po lokalnom vremenu u gradu Trenton, oko 100 kilometara jugozapadno od Njujorka.\n"Preliminarnom istragom je utvrđeno da je vatru otvorilo više pojedinaca koji su prisustvovali festivalu "Umetnost celu noć". Oduzeto je više komada oružja", saopštio je tužilac okruga Merser, Anđelo Onofri.\nMeđu povređenima je 13-godišnji dečak koji je u kritičnom stanju, rekao je Onofri i dodao da je na festivalu bilo više od hiljadu ljudi kada je izbilo nasilje.\n"Situacija je mogla da bude gora zbog ograničenog prostora i broja ispaljenih metaka", dodao je Onofri.\nVlasti istražuju da li je osumnjičenog napadača ubila policija ili neko drugi. Organizatori su otkazali ostatak festivala.\nPucnjava u Nju Džersiju dogodila se u svetlu debate o američkim zakonima o oružju, ponovo zaoštrene posle masakra u srednjoj školi u Parklendu, na Floridi, u kojem je ubijeno 17 ljudi.\n"Činjenica je da se naši gradovi i predgrađa suočavaju sa porastom broja oružanih incidenata poput ovog. To nisu nasumični nasilni činovi. To je problem javnog zdravlja", rekao je gradonačelnik Trentona Erik Džekson.


Vesti online / Vesti / Srbija / Vasilije predstavnik SPC u Briselu?\nSrpska pravoslavna crkva odlučila je da otvori predstavništvo pri sedištu EU u Briselu, a među favoritima je, kako se spekuliše u Patrijaršiji SPC, protojerej-stavrofor Vasilije Tomić (66) iz Kanade. On je trenutno arhijerejski zamenik patrijarha Irineja koji privremeno upravlja Eparhijom kanadskom do postavljenja novog episkopa.\nSPC odlučila da otvori predstavništvo u Briselu\n- Prota Vasilije Tomić ima veliko znanje i ogromno iskustvo. Govori engleski i zna nemački, pa u Briselu ne bi imao jezičku barijeru u komunikaciji sa EU zvaničnicima. Završio je Bogoslovski i Filološki fakultet u Beogradu, teološke postdiplomske studije u Nemačkoj. U mantiji je 40 godina, u Kanadi živi tri decenije. Stekao je i starosni uslov za kanadsku penziju što bi SPC značajno smanjilo troškove njegovog boravka u Briselu - pojašnjavaju za "Vesti" u Patrijaršiji.\nU Eparhiji kanadskoj, međutim, smatraju da protu Vasilija ne bi trebalo odvajati od sadašnje parohije u Ričmond hilu. Tim pre što, kako navode izvori "Vesti", ta parohija ima dug od blizu milion kanadskih dolara, a izgradnja crkve još nije započeta, te je prota Tomić u moralnom smislu važan garant da će taj zajam biti vraćen i bogomolja podignuta.\nIdeja o otvaranju srpske crkvene kancelarije u EU, da podsetimo, potiče iz 2004. kada je bilo dogovoreno da se u Brisel pošalje srpski monah i ugledni arhimandrit Danilo Ljubotina, ali to nije realizovano. SPC je, takođe, u poslednjoj deceniji 20. veka, dok je Srbija bila pod međunarodnim sankcijama, imala crkveno predstavništvo u SAD na čijem čelu je bio jeromonah Irinej Dobrijević, sada episkop australijsko-novozelandski.\nVažno zbog Kosova\nPredstavnik SPC je zadužen da zvaničnicima EU prenosi krucijalne stavove naše crkve, a to je naročito bitno zbog Kosmeta. Slanjem svog predstavnika u Brisel, SPC bi imala informacije iz prve ruke o procesu pridruživanja Srbije i kretanjima unutar EU. Misija bi sarađivala i sa predstavništvima drugih pravoslavnih crkava, a po potrebi i sa izaslanstvom Vatikana - kažu u srpskom episkopatu.\nSRBIJA Mani se, Tomo, Kosova i Srpske pravoslavne crkve\nSRBIJA EU potvrdila: Srbija u ponedeljak otvara poglavlja 17 i 18


Projekat renoviranja enterijera Banke Slovenije delo je studenata Arhitektonskog fakulteta u Ljubljani.\nVođeni dizajnom studentskog tima, arhitektonska frma SADAR+VUGA izvela je projekat renoviranja lobija slovenačke banke. Objekat u kom je banka smeštena izgrađen je 1920. godine i njegov najatraktivniji segment svakako je lobi. Pre rekonstrukcije on je imao javni karakter i u njemu su bili smešteni blagajna i jedna od arhiva.\nCentralnom zonom lobija dominira luster velikih dimenzija i zlatno-srebrne boje, koji simbolizuje novčić.\nMeđutim, vođeni veličinom lobija i njegovom centralnom lokacijom u objektu, studenti su ga u saradnji sa arhitektama pretvorili u multifunkcionalni prostor koji je postao čvorište dešavanja u banci, piše ArchDaily.\nKoncept projekta bio je da se lobi pretvori u interaktivan prostor koji je prvenstveno namenjen zaposlenima. Planirano je da oni u ovom prostoru mogu da rade, ugoste stranke ili ga iskoriste za odmor tokom pauze.\nFleksibilan prostor omogućava da se koristi kako u formalne, tako i neformalne svrhe. Nekada jednoličan prostor, lobi je postao mesto preplitanja više ambijenata i funkcija, bez jasnih granica.\nBiblioteka je smeštena u blizini južnog ulaza i u njenoj neposrednoj blizini nalazi se samouslužni bar.\nSale za sastanke od ostatka prostora mogu biti odvojene debelim draperijama i na taj način se postiže dovoljna količina privatnosti za organizovanje sastanaka i radionica.\nČitav prostor ispunjavaju prijatni i udobni materijali koji su u kontrastu sa trospratno visinom lobija, koja ovom prostoru daje potrebnu dozu formalnosti.\nNekada jednoličan prostor, lobi je postao mesto preplitanja više ambijenata i funkcija, bez jasnih granica.\nCentralnom zonom lobija dominira luster velikih dimenzija i zlatno-srebrne boje, koji simbolizuje novčić. Ovaj prostor se prema potrebi može razdvojiti od ostatka lobija obodno postavljenim draperijama.\n#banka #lobi #SADAR+VUGA #studenti #studentski rad


Reakcija /KCUS odgovorio SDP-u: U vrijeme vašeg kadra u bolnici nije bilo ničega / Radio Sarajevo\n16. 11. 2019. u 20:40:00 Radiosarajevo.ba\nKlinički centar Univerziteta u Sarajevu (KCUS) je komentarisao reakciju Socijaldemokratske partije (SDP) u kojoj je, između ostalog, pozvao direktoricu ove zdravstvene institucije Sebiju Izetbegović da podnese ostavku.\nOptužbe na račun Izetbegović su nazvali "tendencioznim". Smatraju da je SDP objavio, kako je navedeno, laži i klevete u cilju stvaranja negativne slike i rušenja ugleda KCUS a.\nIstakli su da su bezbroj puta pokazali da su najbolja zdravstvena ustanova u Bosni i Hercegovini dodavši:\n"Dok vi iz SDP-a to niste mogli nikad, iako ste više puta imali priliku."\nZatim su se osvrnuli na rad SDP-ovog kadra u KCUS-u.\n"U vrijeme kada je SDP-ov kadar u KCUS obnašao značajne funkcije, u KCUS se skupilo više od 100 miliona maraka duga. Nije bilo ničega. Apoteka je bila prazna, nije bilo zavoja i osnovnih lijekova za funkcionisanje ustanove tercijarnog nivoa zdravstvene zaštite."\nPoručili su ovoj političkoj stranci da joj ništa nije sveto u cilju da skupi jeftine političke poene.\n"Vama apsolutno ništa nema vrijednost, pa čak ni ozbiljne prijetnje smrću cijeloj jednoj porodici. Na ovaj način vi se svrstavate u red onih koji doprinose prijetnjama. Nemojte od otvorenih prijetnji praviti model ponašanja, a čuditi se što nema ljekara. Pitamo se da li će iko normalan nakon ovog užasnog događaja poželjeti da bude ljekar?", naglasili su iz KCUS-a.\nNazvali su "najgnusnijom lažni" navod da je Izetbegović zabranila ili naložila ljekarima da ne liječe djevojčicu čji je otac oružjem prijetio pedijatru Edi Hasanbegoviću, njegovoj supruzi i djeci.\n"ISTINA je da niko od ljekara nije izrazio spremnost preuzeti liječenje djeteta, jer je sada svakoga strah da preuzme pacijenticu. Napominjemo i da su tokom prijetnji smrću prof.dr.Edi Hasanbegoviću u prostoriji bile i dr.Danka Pokrajac, medicinska sestra Alma Hadžić i sekretarica Muniba Omerović", istaknuto je.\nPonovili su da je Izetbegović pitala ko će preuzeti liječenje i da niko od ljekara to nije želio jer su bili uplašeni.\n"Potvrda ovoj činjenici je dolazak u četvrtak na štrajk, nekoliko stotina uposlenika koji su došli da podrže svoje kolege, a među njima su bili i članovi SDP-a", saopšteno je.\nOcijenili su lažnim i to da je generalna direktorica "otjerala sturčnjake i da provodi mobing nad ranicima". Poručili su da će zbog ovih navoda podnijeti tužbu.\nKako je navedeno, otišli su oni koji su to učinili samovoljno jer:\n"Nisu mogli da odlaze i dolaze na posao u vrijeme kada njima odgovara i da liječe samo priviligovane pacijente, koje prethodno pregledaju u svojim privatnim ordinacijama."\nTvrde da je menadžment KCUS-a na čelu sa Izetegović "smanjio dugovanja, zanovio opremu, zaposlio desetine mladih ljudi i nekoliko puta povećao plaće radnicima. Istina je da na KCUS nikad nije bilo bolje kao u ove protekle četiri godine".\nU konačnici su poručili SDP-u da "huškačkom i jeftinom retorikom očigledno promovira grubo nasilje kao model normalnog ponašanja".\nTagovi: KCUS Sebija Izetbegović SDP BiH napad


Merkelovu djeca dočekala poljupcima | BN\nMerkelovu djeca dočekala poljupcima\nNemačka kancelarka Angela Merkel posetila je danas izbeglički kamp u Turskoj kod granice sa Sirijom i otvorila centar za zaštitu dece koji finansira EU, a tom prilikom je dobila poklone i poljupce od najmlađih izbeglica iz Sirije.\nSvijet 23.04.2016 | 21:19\nKancelarka Merkel doputovala je danas po podne sa predsednikom Saveta EU Donaldom Tuskom i potpredsednikom Evropske komisije Fransom Timermansom u grad Gaziantep, u pokušaju da daju zamajac primeni sporazuma EU i Ankare o rešavanju izbegličke krize, a na aerodromu ih je dočekao turski premijer Ahmet Davutoglu.\nDelegacija je, uz jake mere bezbednosti i sa snajperistima na krovu autobusa, odmah odatle otišla u obližnji izbeglički kamp u Nizipu, gde se nalazi oko 5.000 izbeglica, među kojima 1.900 dece.\nIznad ulaza u kamp dočekao ih je veliki transparent sa natpisom: "Dobrodošli u Tursku, najveće utočište izbeglica", prenosi Rojters.\nMerkelova, Tusk i Timermans su presekli crvenu traku i time svečani otvorili dečji centar koji finansira EU i podržava UNHCR, a u ceremoniji im se pridružio Davutoglu sa suprugom, navodi AP.\nNemačka kancelarka je ćaskala sa grupom dece koja su stajala ispred crteža okačenih u centru, delila im bojice i slušala muzički sastav koji je izveo prigodne numere, a potom se rukovala sa mladim muzičarima i zahvalila im na arapskom.\nEvropski lideri će se, posle obilaska izbeglica, povući na razgovore i na kraju će imati zajedničku konferenciju za medije sa turskim premijerom Davutogluom, najavile su agencije.\nCilj njihove posete je da podstaknu sprovođenje sporazuma sa Ankarom vrednog šest milijardi evra, postignutog pre mesec dana, o vraćanju migranata koji stignu na grčke obale u Tursku, a koji je na udaru kritika boraca za ljudska prava, UNHCR-a i nekih lidera EU, navodi AFP.\nEvropski lideri žele da pokažu kako izdvojena sredstva pomažu Turskoj da poboljša uslove za 2,7 miliona izbeglica u toj zemlji, mada kritičari ističu da ih većina živi u siromaštvu daleko od zvaničnih kampova.


Nova Varoš: Nakon 12 dana borbe sa snegom ukinuta vanredna situacija - PPmedia\nPosted on\tjanuar 21, 2019 3:39 pm by adminpp033\nU Novoj Varoši u ponedeljak je ukinuta vanredna situacija koja je bila na snazi još od 9. janura na teritoriji cele opštine zbog velikih snežnih padavina koje su zavejale saobraćajnice. Tokom proteklih dvanaest dana na čišćenju snega svakodnevno je radilo 18 mašina, koje su samo iz gradskog jezgra uklonile više od 10 hiljada kubika snega i leda. Vanredna situacija ukinuta je na predlog Opštinskog odeljenja za investicije koje je kordiniralo čišćenjem puteva.\n– Pohodne su sve saobraćajnice i nema zavejanih domaćinstava, pa više nema ni potrebe za vanrednom situacijom. Pravovremeno smo reagovali i sprečili veće posledice po stanovništvo, tokom minulih dvanaest dana mehanizacija je stigla i do najudaljenijih zaseoka – raportira za “Novosti” prvi čovek opštine Radosav Vasiljević.\nTokom vanredne situacije teška mehanizacija čistila je više stotina kilometara uglavnom planinskih puteva, na kojima su smetovi često bili visoki i preko dva metra. Iz Odeljenja za investicije ističu da su imali odličnu saradnju sa predsednicima svih mesnih zajednica koji su kordinirali tokom čišćenja puteva.\n– Pored mraza, vetar nam je pravio najveće probleme tokom čišćenja saobraćajnica. Na planinskim prevojima i u usecima brzo bi zavejao već pročišćeno pa smo pojedine deonice morali da čistimo i više puta. Ipak zahvaljujući svim izvođačima radova, i dobroj kordinaciji sa predsednicima mesnih zajednica putevi su očićeni u kratkom vremenskom periodu – kaže šef Opštinskog odeljenje za investicije Dejan Grbić i dodaje da su i građani pomagali tokom čišćenja.\nOznake: Dejan Grbić, Radosav Vasiljević, vanredna situacija, vesti nova varoš


Resident Evil je najgledaniji film u SAD-u Prolog\nResident Evil je najgledaniji film u SAD-u\nMilla Jovovich i Paul WS Anderson i dalje su tim koji pobeđuje – slavna glumica i redatelj isporučili su novi nastavak svoje dugovečne igrane franšize nastale prema popularnoj video igri sa zombijima zaraženima opakim virusom. On je s 21,1 milionom zarade upao na prvo mesto američke liste najgledanijih filmova vikenda, iako je rieč o zaradi manjoj od predhodnih nastavaka.\nOdmah iza 'Resodent Evil' nalazi se ' Finding Nemo', koji se vratio u bioskope u 3D-u i zaradio dodatnih 17,5 miliona dolara, a na treće mesto je upao horor ' Possession', zaradivši novih 5,8 miliona.\nGangsterski film 'Lawless' je na četvrtom, a 'ParaNorman' na petom mestu, dok su 'Expendables 2' zabeležili veliki pad na šesto mesto.\nFilmove koje sigurno nećete odgledati... a mogli bi ste\nNovi film o Jamesu Bondu stiže u roku od tri godine\n'Batler' u bioskopima od 20. marta\nReci nam čega se plašiš i osvoji dve ulaznice za film\nKatie Holmes zbog golišave scene jedna od najseksi žena ovog veka


Otkriće u Izraelu 'drma' teoriju o razvoju neandertalaca u Evropi\nIzvor: B92, 25.Jun.2021, 20:44\nOtkriće u Izraelu "drma" teoriju o razvoju neandertalaca u Evropi\nUtvrđeno je da su ostaci stari između 120.000 i 140.000 godina. Međunarodni istraživački tim predvođen bečkim antropologom Gerhardom >> Pročitaj celu vest na sajtu B92 << Veberom otkrio je da pronađeni ostaci ne pripadaju klasičnom neandertalcu, već posebnom tipu koji kombinuje arhaične karakteristike sa karakteristikama neandertalca.\nDo sada se verovalo da su se neandertalci razvili u Evropi pre nekoliko stotina hiljada godina, a da su tek kasnije, pre oko 70.000 godina, naselili područja u zapadnoj i srednjoj Aziji. Istraživači sa univerziteta u Beču, Tel Avivu i Jerusalimu svojim otkrićima protivreče dosadašnjoj doktrini.\nOni polaze od toga da je razmena populacija između Evrope i Azije postojala jako dugo i da razvoj neandertalaca nije ograničen na Evropu.\n"Posmatrajući fosile prvo smo pomislili da je u pitanji netipični neandertalac. Međutim metodom virtuelne antropologije ustanovili smo da se radi o specijalnom tipu čoveka. Lobanja ima arhaične odlike sa primesama odlika neandertalca. Slična je fosilima koji su ranije pronađeni u istočnoj Aziji, ali čije poreklo nije moglo da se ustanovi. Donja vilica i zubi takođe imaju mešavinu karakteristika, ali su sličniji neandertalcu", objašnjava Veber.\nGenetičari su još ranije ustanovili da moderni ljudi u sebi nose gene neandertalaca, ali i da neandertalci poseduju gene modernih ljudi i to duže od 200.000 godina.\nAko su preci klasičnih neandertalaca boravili samo u Evropi, u vreme kada nisu postojali moderni ljudi, odakle je potekao ovaj uticaj. Iskopine u Nešer-Ramli daju odgovor na ovu zagonetku.\nNezavisne Novine: U Izraelu nađeni ostaci ranije nepoznate vrste ljudi\nRadio 021: U Izraelu pronađeni ostaci do sada nepoznate vrste praistorijskog čoveka\nSrbijaDanas.com: PRONAĐENI OSTACI NEPOZNATE VRSTE LJUDI: Otkriće koje menja sve što smo dosad znali o našem poreklu! (FOTO/VIDEO)


Tužilac Specijalnog tužilaštva, Sulj Hodža, rekao je da su procesne radnje za ovu operaciju počele još u aprilu prošle godine, prenosi Koha. On je rekao da su u tom periodu saslušani brojni svedoci.\nPacoli optužuje Srbiju\nKosovski ministar spoljnih poslova Bedžet Pacoli oglasio se iz Bratislave povodom dešavanja na Kosovu i Metohiji.\nGračanica bez vode, uskoro rešenje problema\nMeštani Gračanice od 11 časova su bez vode zbog kvara na vodovodnoj mreži. Problem će uskoro biti normalizovan, navodi se u saopštenju opštinskog odeljenja javnih službi.\nĐurić: Specijalne kosovske jedinice upale iz tri pravca, o tome je govorio Vučić\nDirektor Kancelarije za KiM Marko Đurić izjavio da su specijalne jedinice kosovske policije jutros upale na sever KiM na teritoriju sve četiri opštine u kojima žive Srbi.\nHumani Centar najoštrije osuđuje jučerašnju upotrebu sile na Severu\nNVO Humani Centar Mitrovica najoštrije osuđuje jučerašnju nesrazmernu upotrebu sile prema građanstvu severnih opština, od strane pripadnika specijalnih policijskih snaga.\nSrbi iz Zubinog Potoka oslobođeni večeras\nSvih šestorica Srba, civila, koje su uhapsili juče u Zubinom Potoku specijalne jedinice Kosovske policije, oslobođeni su večeras.


Čomić: Romski glas mora biti uključen - Društvo - Dnevni list Danas\nPočetna » Vesti » Društvo » Čomić: Romski glas mora biti uključen\nČomić: Romski glas mora biti uključen\nMinistarka za ljudska i manjinska prava i društveni dijalog Gordana Čomić izjavila je danas da ubuduće Romi moraju da budu uvek za stolom kada se odlučuje o njihovoj sudbini i kvalitetu života, naglasivši da njihov glas mora biti uključen kada se odlučuje o zajedničkom razvoju Srbije.\nOna je povodom Dijaloga o zapošljavanju mladih obrazovanih Roma i Romkinja „Mladi Romi i Romkinje nosioci promena“ koji se održava u Palati „Srbija“ izjavila da se nada da će Srbija uz podršku agencija Ujedinjenih nacija (UN) i angažman nove generacije Roma „imati jasan plan šta nas čeka kao bolji život za Rome i Romkinje u godinama pred nama“.\nOna je navela da je to dobro „i za romsku zajednicu i za većinu, i zašto to očovečuje naša društvo i ukida nemilosrdnost, diskriminaciju i vrlo često mržnju prema Romima“.\nStalna predstavnica UNDP Fransin Pikap rekla je da je romska zajednica etnička manjina koja „izložena najvećem stepenu diskriminacije i najvećim preprekama za napredovanje“ u Srbiji.\nŠefica predstavništva UNHCR Frančeska Boneli izjavila da Romi i izbeglice, a posebno mladi među njima, imaju mnogo specijalnog potencijala i da svojim ljudskim kapitalom mogu u velikoj meri da doprinesu razvitku čitavog društva.


Ministar sigurnosti BiH Fahrudin Radončić posjetio TK zbog migrantske krize • fejm.ba\nMinistar sigurnosti BiH Fahrudin Radončić posjetio TK zbog migrantske krize\nPovodom situacije sa migrantima, koja opterećuje Tuzlu i Tuzlanski kanton, premijer Kantona Denijal Tulumović primio je danas u posjetu ministra sigurnosti Bosne i Hercegovine Fahrudina Radončića sa saradnicima. Kako je istaknuto nakon sastanka, radit će se na što hitnijem rješavanju ove situacije, posebno u Tuzli. Premijer Tulumović se zahvalio ministru Radončiću i njegovim saradnicima što su našli vremena da dođu kako bi se prezentirali problemi s kojima se suočava Tuzlanski kanton.\n„Delegacija Vlade je danas sa različitih aspekata prezentirala ministru Radončiću trenutnu situaciju s kojom se suočava Tuzlanski kanton, kada su u pitanju migranti. Mi smo sa aspekta socijalne osjetljivosti do sada pokušavali pružiti određenu pomoć. Moramo istaknuti da su se službenici policije i Ministarstva unutrašnjih poslova TK do sada uspješno nosili sa ovim izazovom i uspijevali održati zadovoljavajući nivo sigurnosti. Ipak, imajući u vidu trend porasta priliva migranata, pitanje je koliko će to sa ovim kapacitetima moći održavati“, kazao je premijer Tulumović.\nMinistar Radončić je poručio da BiH ne može biti plato za migrante, te da nadležnima ne može biti važnija sigurnost ilegalnog ekonomskog migranta od građanina naše zemlje. To je, naveo je on, glavna strategija Vijeća ministara BiH.\n„Moj stav je da ilegalni migranti u Bosni i Hercegovini trebaju da budu smješteni na isti način kako je to u Turskoj i drugim zemljama, a to su takozvani šatorski privremeni objekti. Očekujem da ćemo naći zajedničko rješenje da se situacija u Tuzli poboljša, a što se tiče obećanja da će se ovdje graditi čvrsti objekti, mislim da tu niko ne treba da hita i da sve što radi, treba da radi uz punu saglasnost kantonalnih i lokalnih vlasti“, kazao je ministar Radončić.\nNa kraju treba istaknuti da je tokom sastanka zabilježen visok stepen razumijevanja i saglasnosti kantonalnih i državnih zvaničnika u vezi sa rješavanjem ovog problema.\nOsim premijera Tulumovića, u ime Vlade Tuzlanskog kantona današnjem sastanku su prisustvovali ministar unutrašnjih poslova Sulejman Brkić, ministar prostornog uređenja i zaštite okolice Elvir Rožnjaković i savjetnik premijera TK Abdulah Zukić.\nPovezane vijesti:Izdvojeno, ministar sigurnostti bih fahrudin radončić, premijer tk denijal tulumović, Vlada TK\nFAO – Cijene hrane na svjetskim tržištima niže zbog epidemije koronavirusa\nSloboda pobjedom protiv Čelika prekinula seriju utakmica bez trijumfa